qundao/data-zh-poetry huggingface dataset:
猛虎行
作者：王冕
朝代：元
体裁：乐府曲辞

去年江北多飞蟊，今日江南多猛虎。白日咆哮作队行，人家不敢开门户。长林大谷风飕飕，四郊食尽耕田牛。残膏剩骨委丘壑，髑髅啸雨无人收。老乌衔肠上枯树，仰天乌乌为谁诉？逋逃茫茫不见归，归来又苦无家住。老翁老妇相对哭，布被多年不成幅。天明起火无粒粟，那更打门苛政酷。折䯠败肘无全民，我欲具陈难具陈。纵使移家向廛市，破獍猰貐暄成群。
玄真观
作者：王冕
朝代：元
体裁：七言律诗

青冈直上玄真观，即是人间小洞天。花石掩光龙吐气，芝田散彩玉生烟。莓苔满路缀行屐，杨柳夹堤维钓船。仙客相逢更潇洒，煮茶烧竹夜谈玄。
琴鹤二诗送贾治安同知
作者：王冕
朝代：元

猗猗绿绮琴，中秘云和音。一弹动鸣玉，再弹锵南金。翩翩玄鹤舞，幽幽孤凤吟。嗟哉尘俗耳，折扬听哇淫。淳源日凋谢，谁识雅与南？愿更南风奏，以慰斯民心。宰宰华表鹤，古质清且閒。旷哉万里怀，皓月同蹁跹。饥琢芝田春，渴饮瑶池泉。一鸣九皋远，梦浇琼华寒。下视寰中人，谁识横江仙？岂无王子乔？相期青云端。
琴鹤二诗送贾治安同知·其一
作者：王冕
朝代：元
体裁：古风

猗猗绿绮琴，中秘云和音。一弹动鸣玉，再弹锵南金。翩翩玄鹤舞，幽幽孤凤吟。嗟哉尘俗耳，折扬听哇淫。淳源日凋谢，谁识雅与南？愿更南风奏，以慰斯民心。
琴鹤二诗送贾治安同知·其二
作者：王冕
朝代：元
体裁：古风

宰宰华表鹤，古质清且閒。旷哉万里怀，皓月同蹁跹。饥琢芝田春，渴饮瑶池泉。一鸣九皋远，梦浇琼华寒。下视寰中人，谁识横江仙？岂无王子乔，相期青云端。
琴鹤二诗送贾治安同知·其二
作者：王冕
朝代：元

宰宰华表鹤，古质清且閒。旷哉万里怀，皓月同蹁跹。饥琢芝田春，渴饮瑶池泉。一鸣九皋远，梦浇琼华寒。下视寰中人，谁识横江仙？岂无王子乔？相期青云端。
琴鹤二诗送贾治安同知其一
作者：王冕
朝代：元

猗猗绿绮琴，中秘云和音。一弹动鸣玉，再弹锵南金。翩翩玄鹤舞，幽幽孤凤鸣。嗟哉尘俗耳，折扬听哇淫。淳源日凋谢，谁识雅与南？愿更南风奏，以慰斯民心。
琴鹤二诗送贾治安同知其二
作者：王冕
朝代：元

宰宰华表鹤，古质清且闲。旷哉万里怀，皓月同蹁跹。饥琢芝田春，渴饮瑶池泉。一鸣九皋远，梦浇琼华寒。下视寰中人，谁识横江仙？岂无王子乔？相期青云端。
甲午年正月初四日得春
作者：王冕
朝代：元
体裁：五言律诗

昨宵嫌冻雨，今日喜春风。野草浮新绿，园花结小红。渐将农事动，无奈病魔攻。向晚登高望，江山杳霭中。
申屠子迪游兰亭次韵答之
作者：王冕
朝代：元
体裁：七言律诗

茂林修竹苍烟外，断碣荒亭古道傍。俯仰乾坤慨今昔，笑谈风月引壶觞。幽兰垂佩茎茎紫，佳菊团金朵朵黄。谁信无钱陶处士？脱巾潇洒卧浔阳。
画猫图
作者：王冕
朝代：元
体裁：古风

吾家老乌圆，斑斑异今古。抱负颇自奇，不尚威与武。坐卧青毡旁，优游度寒暑。岂无尺寸功，卫我书籍圃。去年我移家，流离不宁处。孤怀聚幽郁，睹尔心亦苦。时序忽代谢，世事无足语。花林蜂如枭，禾田鼠如虎。腥风正摇撼，利器安可举？形影自相吊，卷舒忘尔汝。尸素慎勿惭，策勋或逢怒。
画猫图
作者：王冕
朝代：元

吾家老乌圆，斑斑异今古。抱负颇自奇，不尚威与武。坐卧青毡旁，优游度寒暑。岂无尺寸功？卫我书籍圃。去年我移家，流离不宁处。孤怀聚幽郁，睹尔心亦苦。时序忽代谢，世事无足语。花林蜂如枭，禾田鼠如虎。腥风正摇撼，利器安可举？形影自相吊，卷舒忘尔汝。尸素慎勿惭，策勋或逢怒。
留题悠然阁
作者：王冕
朝代：元
体裁：古风

高阁潭空影，开窗彻虚明。依依杨柳阴，微凉入床清。原田远风交，平林素烟横。喜喜车马来，而听禽鸟声。境物随所适，于心淡无营。悠然会真趣，得酒辄自倾。客至竟忘言，坐对南山青。
痛哭行
作者：王冕
朝代：元
体裁：古风

雨淋日炙四海穷，经纶可是真英雄。岐丰禾黍泣寒露，咸阳草木来悲风。京邦大官饫酒肉，村落饥民无粒粟。东鲁儒生徒步归，南州野老吞声哭。纷纷红紫已乱朱，古时妾妇今丈夫。有耳何曾听《韶》、《武》，有舌不喜论诗书。昨夜虚雷搥布鼓，中天月破无人补。休说城南有韦杜，白璧黄金天尺五。
登竺峰
作者：王冕
朝代：元
体裁：七言律诗

健步攀缘上碧峰，方知绝顶路岐通。一生如在九霄上，万景都归两目中。老鹤独翻珠草露，孤猿啸落桂花风。青箱家世君休问，江左于今事不同。
白云歌为李紫筼作
作者：王冕
朝代：元
体裁：古风

我歌谪仙白云歌，清风飘飘吹女萝。女萝风飞白云出，秦山楚山争嵯峨。秦楚之山青欲舞，白云不向湖山住。忘机在我读书窗，要养贞姿归太素。满山红紫光陆离，白云施施自无为。奔腾汹涌作霖雨，白云悠悠若无侣。白云在天不可呼，白云在地不可孤。卷舒变灭了无意，粲粲不受纤尘污。我与白云皆幻住，白云与我应同趣。孤飞感我庭闱情，回首青山不知处。我欲高飞洞庭船，赊月买酒邀谪仙。为君唤雪梅花天，握手一笑三千年。
白马湖
作者：王冕
朝代：元
体裁：七言律诗

十八里河船不行，江头日日问潮生。未同待诏沈金马，却异看花在锦城。万里春风归思好，四更寒雨客灯明。故人湖海襟怀古，能话旧时鸥鹭盟。
盆中树
作者：王冕
朝代：元

橐驼已矣树多病，后世谁能谕官政？盘根银节入盆盂，岂伊妡生之本性？童童结盖拥绿云，皮肤转卷生虫纹。
幽人重之如重宝，置诸座右同佳宾。
时时玩赏勤拂试，要做人前好颜色。
自怜无路接春风，惭愧荆榛得甘泽。
人言此树受恩爱，我独悲之受其害。
既无所资无所求，何故矫为阿媚态？嗟哉木命既有亏，其所玩者何为奇？君不见石家珊瑚高且贵，今日根株在何地？又不见李家花木比异珍，于今野草秋烟昏。
姚黄魏紫夸艳美，看到子孙能有几？人生所重重有德，耳目之娱何足齿？我知万物各有缘，胡不听之于自然？平原太谷土无限，樗栎能与天齐年。
此树那宜此中种，器小安能成大用？愿君移向长林间，他日将来作梁栋。
盆中树
作者：王冕
朝代：元
体裁：古风

橐驼已矣树多病，后世谁能谕官政？盘根银节入盆盂，岂伊妡生之本性？童童结盖拥绿云，皮肤转卷生虫纹。幽人重之如重宝，置诸座右同佳宾。时时玩赏勤拂试，要做人前好颜色。自怜无路接春风，惭愧荆榛得甘泽。人言此树受恩爱，我独悲之受其害。既无所资无所求，何故矫为阿媚态？嗟哉木命既有亏，其所玩者何为奇？君不见石家珊瑚高且贵，今日根株在何地？又不见李家花木比异珍，于今野草秋烟昏。姚黄魏紫誇艳美，看到子孙能有几？人生所重重有德，耳目之娱何足齿？我知万物各有缘，胡不听之于自然？平原太谷土无限，樗栎能与天齐年。此树那宜此中种，器小安能成大用？愿君移向长林间，他日将来作梁栋。
盘车图
作者：王冕
朝代：元
体裁：古风

忆昔常过居庸关，关中流水声潺潺。雪花飞寒大如席，白色粲烂西南山。山家野店隐烟雾，水榭云楼有幽趣。汉家封侯已消磨，秦时长城作行路。天险不设南北通，风俗一混归鸿蒙。今人不解古时事，使我感慨心忡忡。滦水城头无苜蓿，马驴尽食江南粟。八月九月朔风高，更有饥鹰啄人肉。太平时节无烽尘，金舆玉辇从时巡。关南关北草色新，四海贡赋来相亲。大车连属小车侣，雪地冰天无险阻。玉帛谷粟取不穷，诛求那信人民苦。书生潦倒家无储，凄凉忽见盘车图。侧身怅望长嗟吁，天子亦念东南隅。
看山
作者：王冕
朝代：元
体裁：七言律诗

昨朝问竹城西去，今日看山湖来来。酌醪数斗且尽醉，好景百年能几回？野草散光摇翠浪，风花移色闪苍苔。飞流最是东南急，乘兴无辞杖履陪。
石湖寺二首
作者：王冕
朝代：元

略彴江烟外，招提水气中。故人于此隐，幽致得时同。酿酒来彭泽，栽莲接远公。浮生底须论，谈笑且春风。相忆悬清梦，相过笑白头。不因吾道重，安得为兹留？翠竹边江雨，黄花小院秋。明年春水足，准拟泛扁舟。
石湖寺其一
作者：王冕
朝代：元
体裁：五言律诗

略彴江烟外，招提水气中。故人于此隐，幽致得时同。酿酒来彭泽，栽莲接远公。浮生底须论，谈笑且春风。
石湖寺其二
作者：王冕
朝代：元
体裁：五言律诗

相忆悬清梦，相过笑白头。不因吾道重，安得为兹留？翠竹边江雨，黄花小院秋。明年春水足，准拟泛扁舟。
示师文
作者：王冕
朝代：元
体裁：五言律诗

尔父既清苦，尔身何可言？且宜修道德，不必问田园。花落江城晚，烟横野树昏。此时光景异，只合住山村。
示师文二首
作者：王冕
朝代：元

生涯犹未定，归去勿来迟。故里虽云好，吾家正及饥。敬尊须重礼，对母说新诗。梅竹平安否？先书报我知。怅望倚门久，月光清满天。念家情切切，为客鬓娟娟。细草荒山径，游云过石田。安能携尔辈？饱饭老林泉。
示师文二首·其一
作者：王冕
朝代：元
体裁：五言律诗

生涯犹未定，归去勿来迟。故里虽云好，吾家正及饥。敬尊须重礼，对母说新诗。梅竹平安否？先书报我知。
示师文其二
作者：王冕
朝代：元
体裁：五言律诗

怅望倚门久，月光清满天。念家情切切，为客鬓娟娟。细草荒山径，游云过石田。安能携尔辈？饱饭老林泉。
福胜山房
作者：王冕
朝代：元
体裁：五言律诗

不作殊方去，每因兹地留。湖山全胜概，松竹秘清幽。下榻同听雨，开尊为解愁。得君多道义，从此无可求。
离别吟
作者：王冕
朝代：元
体裁：古风

寒风飒大野，行子行河梁。执手不忍弃，迟迟复遑遑。朋友会面难，慷慨热中肠。人生岂无家，结交在踣傍。今晨强绸缪，明各天一方。相见苦不早，离别徒悲伤。
离别吟
作者：王冕
朝代：元

寒风飒大野，行子行河梁。执手不忍弃，迟迟复遑遑。朋友会面难，慷慨热中肠。人生岂无家？结交在踣傍。今晨强绸缪，明各天一方。相见苦不早，离别徒悲伤。
秋兴二首
作者：王冕
朝代：元

万里山河一局棋，旷怀真感独伤悲。石麟夜雨生新恨，铜雀春风属旧时。雪捲流沙驮信远，天沈辽海鹤书迟。五陵年少俱零落，回首故园空梦思。鼙鼓嘈嘈夜撼山，《霓裳》歌舞入人间。云围环佩沈斜谷，风敛旌旗入剑关。矍铄野翁掀雉尾，跳踃山鬼觌龙颜。书生豪放成何事，徒步归来供奉班。
秋兴二首·其一
作者：王冕
朝代：元
体裁：七言律诗

万里山河一局棋，旷怀真感独伤悲。石麟夜雨生新恨，铜雀春风属旧时。雪捲流沙驮信远，天沈辽海鹤书迟。五陵年少俱零落，回首故园空梦思。
秋兴二首·其二
作者：王冕
朝代：元
体裁：七言律诗

鼙鼓嘈嘈夜撼山，《霓裳》歌舞入人间。云围环佩沈斜谷，风敛旌旗入剑关。矍铄野翁掀雉尾，跳踃山鬼觌龙颜。书生豪放成何事，徒步归来供奉班。
秋兴其二
作者：王冕
朝代：元

鼙鼓嘈嘈夜撼山，霓裳歌舞出人间。云围环佩沈斜谷，风敛旌旗入剑关。蹶铄野翁掀雉尾，跳□山鬼觌龙颜。书生豪放成何事？徒步归来供奉班。
秋兴（二首）
作者：王冕
朝代：元

万里山河一局棋，旷怀真感独伤悲。
石麟夜雨生新恨，铜雀春风属旧时。
雪卷流沙驮信远，天沉辽海鹤书迟。
五陵年少俱零落，回首故园空梦思。¤
秋吟·其二
作者：王冕
朝代：元

菜叶绿满地，菊枝青过阑。
有为遵古道，无论及时官。
树影经秋减，湖光入座宽。
门前旧矶石，闲却钓鱼竿。
秋吟二首
作者：王冕
朝代：元

夜雨滋蔬圃，秋风过草堂。长歌追李杜，高论入羲皇。戏水知鱼乐，寻膻看蚁忙。儿童建勋业，灯火得新凉。菜叶绿满地，菊枝青过阑。有为遵古道，无论及时官。树影经秋减，湖光入座宽。门前旧矶石，閒却钓鱼竿。
秋吟二首·其一
作者：王冕
朝代：元
体裁：五言律诗

夜雨滋蔬圃，秋风过草堂。长歌追李杜，高论入羲皇。戏水知鱼乐，寻膻看蚁忙。儿童建勋业，灯火得新凉。
秋吟二首·其二
作者：王冕
朝代：元
体裁：五言律诗

菜叶绿满地，菊枝青过阑。有为遵古道，无论及时官。树影经秋减，湖光入座宽。门前旧矶石，閒却钓鱼竿。
秋夜偶成六首
作者：王冕
朝代：元

风雷不改旧山河，华屋年深蔓绿萝。龙柱云消金气冷，凤台人去月明多。英雄空听生铜吼，感慨谁知白石歌。转首五湖秋水阔，且将閒兴寄渔蓑。露华泥泥湿桐丝，渐觉新凉袭敝帏。肯羡轻生归马革，独怜清苦卧牛衣。种桃未必全忘世，采药终然会息机。欲问夷齐何处所？西风吹杀首阳薇。生憎尘俗苦相侵，渐渐移家入远林。但得瓮中多白酒，何须囊里有黄金。关山夜静笳声惨，淮海秋高雁影沈。底事怀人作痴坐，短檠花冷石房深。孤云杳杳雁声寒，黄叶萧萧诗思悭。坐对酒樽怀北海，啸歌白石向南山。菊花野雨家何处？莼老秋风客未还。梁甫不吟君莫问，卧龙寂寞草庐閒。冉冉新霜上鬓毛，相逢何事论英豪？山城雨重钟声短，海国风清剑气高。且自草衣同牧竖，不须骢马列官曹。古来勋业真堪笑，三士杀身争二桃。潇潇寒雨满江楼，底事无端生百忧。铁砚磨穿灯火夜，貂裘敝尽风霜秋。五更空自听鸡舞，四海有谁持犗钩。可羡当时张许辈，蒲萄宫里烂羊头。
秋夜偶成六首·其一
作者：王冕
朝代：元
体裁：七言律诗

风雷不改旧山河，华屋年深蔓绿萝。龙柱云消金气冷，凤台人去月明多。英雄空听生铜吼，感慨谁知白石歌。转首五湖秋水阔，且将閒兴寄渔蓑。
秋夜偶成六首·其五
作者：王冕
朝代：元
体裁：七言律诗

冉冉新霜上鬓毛，相逢何事论英豪？山城雨重钟声短，海国风清剑气高。且自草衣同牧竖，不须骢马列官曹。古来勋业真堪笑，三士杀身争二桃。
秋夜偶成六首·其四
作者：王冕
朝代：元
体裁：七言律诗

孤云杳杳雁声寒，黄叶萧萧诗思悭。坐对酒樽怀北海，啸歌白石向南山。菊花野雨家何处？莼老秋风客未还。梁甫不吟君莫问，卧龙寂寞草庐閒。
秋夜偶成其一
作者：王冕
朝代：元

风雷不改旧山河，华屋年深蔓绿萝。龙柱云消金气冷，凤台人去月明多。英雄空听生铜吼，感慨谁知白石歌。转首五湖秋水阔，且将闲兴寄渔蓑。
秋夜偶成其三
作者：王冕
朝代：元
体裁：七言律诗

生憎尘俗苦相侵，渐渐移家入远林。但得瓮中多白酒，何须囊里有黄金。关山夜静笳声惨，淮海秋高雁影沈。底事怀人作痴坐，短檠花冷石房深。
秋夜偶成其二
作者：王冕
朝代：元
体裁：七言律诗

露华泥泥湿桐丝，渐觉新凉袭敝帏。肯羡轻生归马革，独怜清苦卧牛衣。种桃未必全忘世，采药终然会息机。欲问夷齐何处所？西风吹杀首阳薇。
秋夜偶成其五
作者：王冕
朝代：元

冉冉新霜上□毛，相逢何事论英豪？山城雨重钟声短，海国风清剑气高。且自草衣同牧竖，不须骢马列官曹。古来勋业真堪笑，三士杀身争二桃。
秋夜偶成其六
作者：王冕
朝代：元
体裁：七言律诗

潇潇寒雨满江楼，底事无端生百忧。铁砚磨穿灯火夜，貂裘敝尽风霜秋。五更空自听鸡舞，四海有谁持犗钩。可羡当时张许辈，蒲萄宫里烂羊头。
秋夜偶成其四
作者：王冕
朝代：元

孤云杳杳雁声寒，黄叶萧萧诗思悭。坐对酒樽怀北海，啸歌白石向南山。菊花野雨家何处？□老秋风客未还。梁甫不吟君莫问，卧龙寂寞草庐闲。
秋夜燕山旅舍偶成寄林致和
作者：王冕
朝代：元
体裁：七言律诗

花漏无声海月阴，小窗灯火夜沈沈。出师表动英雄志，征伐书移慷慨心。边塞雪深迷小草，关河秋老见乔林。不须更论江南事，击剑长歌且漫斟。
秋夜雨
作者：王冕
朝代：元
体裁：古风

秋夜雨，秋夜雨。马悲草死桑乾路，雁啼木落潇湘浦。声声唤起故乡情，历历似与幽人语。初来未信鬼啾唧，坐久忽觉神凄楚。一时感慨壮心轻，百斛蒲萄为谁举？山林岂无豪放士，江湖亦有饥寒旅。凝愁拥鼻不成眠，檠孤燄短寒花吐。秋夜雨，秋夜雨。今来古往愁无数，谪仙倦作夜郎行。杜陵苦为茅屋赋，只今村落屋已无。岂但屋漏无乾处，凋馀老稚匍匐走。哭声不出泪如注，谁人知有此情苦？秋夜雨，秋夜雨。赤县神州皆斥卤，长蛇封豕恣纵横。麟凤龟龙失其所，耕夫钓叟意何如？梦入江南毛发竖，余生听惯本无事，今乃云何惨情绪。排门四望云墨黑，纵有空言亦何补。秋夜雨，秋夜雨，何时住？我愿扫开万里云，日月光明天尺五。
秋夜雨·秋夜雨
作者：王冕
朝代：元

秋夜雨，秋夜雨。马悲草死桑乾路，雁啼木落潇湘浦。声声唤起故乡情，历历似与幽人语。初来未信鬼啾唧，坐久忽觉神凄楚。一时感慨壮心轻，百斛蒲萄为谁举？山林岂无豪放士？江湖亦有饥寒旅。凝愁拥鼻不成眠，檠孤焰短寒花吐。秋夜雨，秋夜雨，今来古往愁无数。谪仙倦作夜郎行，杜陵苦为茅屋赋。只今村落屋已无，岂但屋漏无干处？凋余老稚匍匐走，哭声不出泪如注。谁人知有此情苦？秋夜雨，秋夜雨，赤县神州皆斥卤。长蛇封豕恣纵横，麟凤龟龙失其所。耕夫钓叟意何如？梦入江山毛发竖。余生听惯本无事，今乃云胡惨情绪。排门四望云墨黑，纵有空言亦何补？秋夜雨，秋夜雨，何时住？我愿扫开万里鱼，日月光明天尺五。
秋山图
作者：王冕
朝代：元

前年放船九江口，秋风猎猎吹蒲柳。买鱼沽酒待月明，不知江上青山走。三更吹笛欲唤人，□□白露依衣巾。故乡遥遥书断绝，空见过雁如飞云。去年却下七里滩，秋水满船秋月寒。子陵先生钓鱼处，荒台直起青云端。先生不受汉庭官，自与山水相盘桓。至今高节敦廉顽，清风凛凛谁能攀？泊舟登岸行复止，小径双岐通草市。石林远映树青红，正与今年画相似。茅庐半住林木里，白狗黄鸡小如蚁。翁媪无言童雇闲，可是太平风俗美。清水初落鱼蟹新，东邻酿熟呼西邻。相牵相把意思真，亲密不异朱陈民。李端笔力能巧妙，写我旧日经行到。岂是老梦眩水墨？不觉掀髯发长啸。殷家大楼沧海头，留我十日风雨秋。触景感动客邸愁，便欲卜筑山之幽。断桥流水无人处，添种梅花三百树。直待雪晴冰满路，骑驴相逐寻诗去。
秋山图
作者：王冕
朝代：元
体裁：古风

前年放船九江口，秋风猎猎吹蒲柳。买鱼沽酒待月明，不知江上青山走。三更吹笛欲唤人，漙漙白露侵衣巾。故乡遥遥书断绝，空见过雁如飞云。去年却下七里滩，秋水满江秋月寒。子陵先生钓鱼处，荒台直起青云端。先生不受汉廷官，自与山水相盘桓。至今高节敦廉顽，清风凛凛谁能攀。泊舟登岸行复止，小径分岐通草市。石林掩映树青红，正与今年画相似。茅庐半住林木里，白狗黄鸡小如蚁。翁媪无言童稚閒，可是太平风俗美。清溪水落鱼蟹新，东邻酿熟呼西邻。相牵相把意思真，亲密不异朱陈民。李端笔力乃巧妙，写我旧日经行到。岂是老梦眩水墨，不觉掀髯发长啸。殷家大楼沧江头，留我十日风雨秋。触景感动客邸愁，便欲卜筑山之幽。断桥流水无人处，添种梅花三百树。直待雪晴冰满路，骑驴相逐寻诗去。
秋怀其一
作者：王冕
朝代：元

悲风度古木，吹我屋上茅。茅去屋见底，风声尚萧萧。人心一何苦？人情一何骄？却将眼下泪，散作炎上膏。
秋怀十二首
作者：王冕
朝代：元

悲风度古木，吹我屋上茅。茅去屋见底，风声尚萧萧。人心一何苦，人情一何骄。却将眼下泪，散作炎上膏。明月下西窗，窥我席东枕。枕中梦忽破，俄然转凄凛。美人天一方，相见犹拾沈。何时引金罍？开怀笑歌饮。众星晨离离，孤月夜皓皓。白露成野霜，凋我窗下草。人无千岁期，焉得不速老？终当随物化，荣名亦何好？滚滚柏间露，湿我征裳衣。裳衣湿何苦？故人中道违。逝水东北流，杳杳无回期。惟有天上月，悠悠照相思。淅淅凉风起，唧唧寒蛩鸣。草木郁氛侵，两曜衔晖明。河源失故道，岱宗眇余青。凭虚发浩叹，游子万里情。驱驱上南国，依约金张里。旧日三重阶，风雨埋荆杞。王山故无恙，流水犹未已。幽幽树底禽，哀歌为谁起？朝行太行路，夕渡巫峡水。所至或相触，舟车竟摧毁。人生各异面，方寸千万里。片语苟不符，其险过于此。野蔓网丛棘，下有幽兰花。缄春敛华滋，古意良独多。霜寒九十月，萧飒如枯莎。但使本根在，菅茅将奈何？青松生崇冈，土浅松低徊。顾兹岁寒质，岂匪梁栋材？无奈牛羊牧，鄙贱蒿与莱。惟有溪上风，清声寄余哀。东篱有佳菊，不比春兰芳。繁霜毒万卉，敷荣自弥章。云胡靖节后，古意俱茫茫。但见三径草，寂寞凄余香。庭前碧梧树，上有幽栖禽。养成五彩雏，鸣动黄钟音。拟之箫韶间，叶彼圣贤心。夫何失其所，委置荆杞林？酌彼涧下水，弹此石上琴。希声应弦起，幽幽孤凤吟。曲中万里意，三叹无知音。岂但无知音？终恐无知心。
秋怀十二首·其一
作者：王冕
朝代：元
体裁：古风

悲风度古木，吹我屋上茅。茅去屋见底，风声尚萧萧。人心一何苦，人情一何骄。却将眼下泪，散作炎上膏。
秋怀十二首·其七
作者：王冕
朝代：元
体裁：古风

朝行太行路，夕渡巫峡水。所至或相触，舟车竟摧毁。人生各异面，方寸千万里。片语苟不符，其险过于此。
秋怀十二首·其三
作者：王冕
朝代：元
体裁：古风

众星晨离离，孤月夜皓皓。白露成野霜，凋我窗下草。人无千岁期，焉得不速老？终当随物化，荣名亦何好？
秋怀十二首·其九
作者：王冕
朝代：元
体裁：古风

青松生崇冈，土浅松低徊。顾兹岁寒质，岂匪梁栋材？无奈牛羊牧，鄙贱蒿与莱。惟有溪上风，清声寄余哀。
秋怀十二首·其二
作者：王冕
朝代：元
体裁：古风

明月下西窗，窥我席东枕。枕中梦忽破，俄然转凄凛。美人天一方，相见犹拾沈。何时引金罍，开怀笑歌饮。
秋怀十二首·其二
作者：王冕
朝代：元

明月下西窗，窥我席东枕。枕中梦忽破，俄然转凄凛。美人天一方，相见犹拾沈。何时引金罍？开怀笑歌饮。
秋怀十二首·其五
作者：王冕
朝代：元
体裁：古风

淅淅凉风起，唧唧寒蛩鸣。草木郁氛侵，两曜衔晖明。河源失故道，岱宗眇余青。凭虚发浩叹，游子万里情。
秋怀十二首·其八
作者：王冕
朝代：元
体裁：古风

野蔓网丛棘，下有幽兰花。缄春敛华滋，古意良独多。霜寒九十月，萧飒如枯莎。但使本根在，菅茅将奈何？
秋怀十二首·其六
作者：王冕
朝代：元
体裁：古风

驱驱上南国，依约金张里。旧日三重阶，风雨埋荆杞。王山故无恙，流水犹未已。幽幽树底禽，哀歌为谁起？
秋怀十二首·其十
作者：王冕
朝代：元
体裁：古风

东篱有佳菊，不比春兰芳。繁霜毒万卉，敷荣自弥章。云胡靖节后，古意俱茫茫。但见三径草，寂寞凄余香。
秋怀十二首·其十一
作者：王冕
朝代：元
体裁：古风

庭前碧梧树，上有幽栖禽。养成五彩雏，鸣动黄钟音。拟之箫韶间，叶彼圣贤心。夫何失其所，委置荆杞林？
秋怀十二首·其十二
作者：王冕
朝代：元
体裁：古风

酌彼涧下水，弹此石上琴。希声应弦起，幽幽孤凤吟。曲中万里意，三叹无知音。岂但无知音，终恐无知心。
秋怀十二首·其十二
作者：王冕
朝代：元

酌彼涧下水，弹此石上琴。希声应弦起，幽幽孤凤吟。曲中万里意，三叹无知音。岂但无知音？终恐无知心。
秋怀十二首·其四
作者：王冕
朝代：元
体裁：古风

滚滚柏间露，湿我征裳衣。裳衣湿何苦，故人中道违。逝水东北流，杳杳无回期。惟有天上月，悠悠照相思。
秋怀十二首·其四
作者：王冕
朝代：元

滚滚柏间露，湿我征裳衣。裳衣湿何苦？故人中道违。逝水东北流，杳杳无回期。惟有天上月，悠悠照相思。
秋晚即事
作者：王冕
朝代：元
体裁：七言律诗

十年湖海挟飞仙，今日凭高思窅然。关北又添三尺雪，江南别是一般天。紫髯老将悬清梦，白面儿郎减少年。说与南阳诸葛道，草庐虽好莫贪眠。
种茄
作者：王冕
朝代：元
体裁：诗

种植便生地，还宜去草莱。所期羞膳具，毋吝日滋培。雨露恩时及，风霜气莫摧。且令根本固，看尔实恢恢。
立春八日
作者：王冕
朝代：元
体裁：五言律诗

春雨洗残雪，春风轻布衣。绿敷湖外草，青动石根薇。淮海烽烟盛，关山雁鹜飞。山居颇潇洒，梅树玉成围。
立春日
作者：王冕
朝代：元
体裁：七言律诗

葭吹六管动飞灰，便觉春从地底回。草木一时生意动，关河万里冻云开。宁须生菜传纤手，且引春风入瓦杯。天北天南问音信，故人何处寄寒梅？
竹冠
作者：王冕
朝代：元

竹冠横五折，安用铁丝旒？斑积湘江雨，清衔□谷秋？自然坚节在，难与俗情侔。相见无疑怪，先生不姓刘。
竹冠
作者：王冕
朝代：元
体裁：五言律诗

竹冠横五折，安用铁丝旒？斑积湘江雨，清衔嶰谷秋？自然坚节在，难与俗情侔。相见无疑怪，先生不姓刘。
竹图
作者：王冕
朝代：元
体裁：五言律诗

楚地秋风劲，湘江夜雨深。不看双凤舞，恰听老龙吟。正直崇高节，岁寒同我心。悠悠向京国，转转忆山阴。
竹梅幽禽
作者：王冕
朝代：元
体裁：古风

梅花出修竹，照影清溪深。微风散寒香，上有幽栖禽。扁舟载我来，春色不用寻。驱童贳村酒，老瓦随意斟。兴酣岸乌巾，大啸唤老林。明月在青天，霜气袭衣襟。归来草堂静，独坐弹鸣琴。
竹西轩
作者：王冕
朝代：元
体裁：七言律诗

青山隐隐带江流，江上轩窗面面幽。来客不辞三径雨，乘凉常得四时秋。青天影动朝阳凤，落月光移隔水楼。夜半梦回环佩响，却疑歌吹在扬州。
答客问
作者：王冕
朝代：元

人间尘土苦嚣烦，林下风生六月寒。夜半酒醒方脱屐，日高眠起不簪冠。笑看游蚁巡危磴，静听闲花落古坛。老我自无轩冕意，寻常岂是傲时官？
答王聘君二首
作者：王冕
朝代：元

门径萧条勘，相知得往来。人方恋升斗，我独抚尊罍。故国秋风惨，荒城暮雨开。閒中多乐意，不在最深杯。平无无饮量，难与醉乡期。老委青云志，空听白纻辞。寒烟昏塞口，残月淡娥眉。此际天涯客，凄凉只自知。
答王聘君二首·其一
作者：王冕
朝代：元
体裁：五言律诗

门径萧条勘，相知得往来。人方恋升斗，我独抚尊罍。故国秋风惨，荒城暮雨开。閒中多乐意，不在最深杯。
答王聘君其一
作者：王冕
朝代：元

门径萧条勘，相知得往来。人方恋升斗，我独抚尊缸。故国秋风惨，荒城暮雨开。闲中多乐意，不在最深杯。
答王聘君其二
作者：王冕
朝代：元
体裁：五言律诗

平无无饮量，难与醉乡期。老委青云志，空听白纻辞。寒烟昏塞口，残月淡娥眉。此际天涯客，凄凉只自知。
答贾太初
作者：王冕
朝代：元
体裁：七言律诗

知己相逢贫亦好，去家未久梦来多。读书万卷今何有？美酒数杯颜已酡。越上山移新得信，江南秋老漫奔波。故人割俸情何厚，白粲赤松从我过。
素梅·三三
作者：王冕
朝代：元

此心如夷蕴阳和，不得春风也自花。
何自高人爱潇洒？夜深踏雪到山家。
素梅·三四
作者：王冕
朝代：元

夷石心肠冰雪颜，逢时亦有好花看。
玉堂可有青毡旧？不畏风霜入骨寒。
素梅·四五
作者：王冕
朝代：元

三月春风吹雪消，湖南山色翠如浇。
一声羌管何人见？无数梅花落野桥。
素梅三一
作者：王冕
朝代：元

玛瑙坡前春未来，几番空棹酒船回。西湖今日清如娮，一树梅花压水开。
素梅三九
作者：王冕
朝代：元

瘦夷一枝横照水，疏花点点耐清寒。雪晴月白孤山下，几度清香拄杖看。
素梅五一
作者：王冕
朝代：元

湖上无书问老逋，冰霜岩壑迥清孤。二更月出天全白，转首春风是画图。
素梅五五
作者：王冕
朝代：元

马迹山前大树梅，千花万花如雪开。满载扬州秋露白，玉箫吹过太湖来。
素梅五十
作者：王冕
朝代：元

西湖湖上水如天，狂客长吟夜不眠骑鹤归来清兴好，梅花无影月娟娟。
素梅五十八首
作者：王冕
朝代：元

大庾岭头春似海，不是寻常白玉堂。昨夜护龙河上看，一天明月四檐霜。树头历历见明珠，底用题诗问老逋？且买金陵秋露白，小舟载月过西湖。江南雪消春渐回，溪东溪西梅花开。幽人作诗兴不浅，时复杖藜携酒来。岁寒风致少能解，野草安能识此情？春到玉堂浑不觉，清香疏影自分明。五云缥缈隔蓬莱，仙子吹箫月下回。转首不知春几许，霜花如雪满瑶台。江南十月春色早，处处梅花当水开。玉笛一声霜不小，满天明月鹤飞来。罗浮月白海无尘，玉树琼林处处春。半夜禹陵风雨作，屋梁飞动欲生鳞。铁石心肠满面霜，岁寒吾计未全荒。相逢休问春何处，定是调羹到玉堂。不向罗浮问醉仙，笑呼孤鹤下吴天。春风吹散梅花雪，香满西湖载酒船。玉雪玲珑瘦影重，不同桃李媚春风。十分清致无人解，犹在旧家池馆中。寒枝错落冻不解，隔水清香招得来。午夜风停雪声堕，梅花开尽不知寒。断云流水孤山路，看得春风几树花。骑马归来城郭是，月明箫管起谁家？昨夜朔风吹倒人，梅花枝上十分春。老夫高卧石窗下，嬴得清香入梦频。朔风吹冷过山城，巾子峰头雪未晴。十载西湖閒客梦，夜来山月最分明。罗浮山下雪三尺，白玉堂前春几分。岁晏归来诗思好，东风吹散一溪云。疏花粲粲照寒水，玛瑙坡前春独回。却忆去年风雪里，吹箫曾棹酒船来。天寒江国霜如雪，草木无情尽摧折。不知春意到江南，疏影横斜半窗月。春风处处竞繁华，桃李无言亦好花。独有高人爱高洁，肯冲冰雪到山家。平生固守冰霜操，不与繁花一样情。岁晏溪头春意足，是谁看得最分明？疏篱潇洒绿烟寒，老树鳞皴艾叶攒。昨夜天空明月白，一枝疏影隔窗看。春风一笑玉无垠，云散空窗见月痕。半夜鹤归诗思好，清香吹满水南轩。月明曾过西湖路，爱看横枝当水斜。试问玉堂诸学士，几时清梦到山家？明月满天霜气重，梅花风韵更清妍。鹤飞不带箫声远，春过西泠第二船。霜花浮影月娟娟，春色无痕上画船。转首西湖风景异，不知谁识老逋仙？吹彻瑶笙鹤未还，小桥流水碧潺潺。夜深梦醒推窗看，白月无痕雪满山。鹅州城东古梅树，鳞甲满身如老龙。冷霜极冷欺不得，春风吹作玉玲珑。记得西泠春色归，珠星璧月景离离。近来消息真堪笑，却说梅花不要诗。开遍南枝又北枝，春风于我似相知。酒边漫说罗浮梦，忘却瑶台月下时。十月中原风景别，寒冰如地雪漫天。相逢尽说江南好，处处梅花压酒船。溪谷冰霜春到迟，老夫长夜只吟诗。凭谁说与中朝士？此是江南第一枝。玛瑙坡前春未来，几番空棹酒船回。西湖今日清如许，一树梅花压水开。潇洒山林惯雪霜，不同桃李竞芬芳。何缘作得春风梦？一夜吹香到玉堂。此心如铁蕴阳和，不得春风也自花。何自高人爱潇洒？夜深踏雪到山家。铁石心肠冰雪颜，逢时亦有好花看。玉堂可有青毡旧？不畏风霜入骨寒。千年万年老梅树，三花五花无限春。不比寻常桃树李，只将颜色媚时人。霜气横空水满川，梅花枝上月娟娟。却思前载孤山下，半夜吹箫上画船。夜来漫踏前村雪，雪里梅花认得真。回首中原天万里，琼林玉树一般春。一树横斜白玉条，春风吹乱雪飘飘。孤山老却林和靖，多载笙歌过六桥。瘦铁一枝横照水，疏花点点耐清寒。雪晴月白孤山下，几度清香拄杖看。今日开门见远山，炼师坛下列清班。看来都是梅花树，个个春风玉佩环。树阴如屋雾如潮，浅水流花落野桥。忽忆去年秋八月，玉霄峰顶夜吹箫。仙子归来夜未央，瑞香风动翠罗裳。月明无处韬清影，箫管迎春上玉堂。海云初破月团团，独鹤归来夜未阑。一片笙箫湖水上，玉妃无语倚阑干。云间古寺陆机宅，草木萧森鹤不来。惟有溪头老梅树，霜花犹是旧时开。三月东风吹雪消，湖南山色翠如浇。一声羌管无人见，无数梅花落野桥。閒花野草斗青红，一著冰霜扫地空。惟有老梅标致别，岁寒时节自春风。地老天荒尽可花，不同桃李竞繁华。要知鼎鼐调羹味，须问旧时丞相家。和靖门前雪作堆，多年积得满身苔。疏花个个团冰雪，羌笛吹他不下来。月明海底夜无烟，恰似西湖雪后天。清气逼人禁不得，玉箫吹上大楼船。西湖湖上水如天，狂客长吟夜不眠。骑鹤归来清兴好，梅花无影月娟娟。六月一日天大热，清风忽地过江来。湿云挟得梅梁起，半夜飞空作怒雷。江北江南寒气重，雪花如席蔽天来。五更野叟敲门报，屋外老梅连夜开。独鹤高飞雪气浓，梅烟清浅月朦胧。一声箫管归何处？人在琼楼玉宇中。马迹山前万树梅，千花万花如雪开。满载扬州秋露白，玉箫吹过太湖来。冰雪林中著此身，不同桃李混芳尘。忽然一夜清香发，散作乾坤万里春。黄河十月冰如地，骑马何人说好官？老子门前三丈雪，梅花开尽不知寒。春风无声海日起，梅花满树烟茫茫。西湖昨夜笙歌静，相见逋仙是林中。
素梅五十八首·其三十
作者：王冕
朝代：元
体裁：七言绝句

溪谷冰霜春到迟，老夫长夜只吟诗。凭谁说与中朝士？此是江南第一枝。
素梅五十八首·其三十一
作者：王冕
朝代：元
体裁：七言绝句

玛瑙坡前春未来，几番空棹酒船回。西湖今日清如许，一树梅花压水开。
素梅五十八首·其三十七
作者：王冕
朝代：元
体裁：七言绝句

夜来漫踏前村雪，雪里梅花认得真。回首中原天万里，琼林玉树一般春。
素梅五十八首·其三十三
作者：王冕
朝代：元
体裁：七言绝句

此心如铁蕴阳和，不得春风也自花。何自高人爱潇洒？夜深踏雪到山家。
素梅五十八首·其三十九
作者：王冕
朝代：元
体裁：七言绝句

瘦铁一枝横照水，疏花点点耐清寒。雪晴月白孤山下，几度清香拄杖看。
素梅五十八首·其三十二
作者：王冕
朝代：元
体裁：七言绝句

潇洒山林惯雪霜，不同桃李竞芬芳。何缘作得春风梦？一夜吹香到玉堂。
素梅五十八首·其三十五
作者：王冕
朝代：元
体裁：七言绝句

千年万年老梅树，三花五花无限春。不比寻常桃树李，只将颜色媚时人。
素梅五十八首·其三十八
作者：王冕
朝代：元
体裁：七言绝句

一树横斜白玉条，春风吹乱雪飘飘。孤山老却林和靖，多载笙歌过六桥。
素梅五十八首·其三十六
作者：王冕
朝代：元
体裁：七言绝句

霜气横空水满川，梅花枝上月娟娟。却思前载孤山下，半夜吹箫上画船。
素梅五十八首·其三十四
作者：王冕
朝代：元
体裁：七言绝句

铁石心肠冰雪颜，逢时亦有好花看。玉堂可有青毡旧？不畏风霜入骨寒。
素梅五十八首·其九
作者：王冕
朝代：元
体裁：七言绝句

不向罗浮问醉仙，笑呼孤鹤下吴天。春风吹散梅花雪，香满西湖载酒船。
素梅五十八首·其二
作者：王冕
朝代：元
体裁：七言绝句

树头历历见明珠，底用题诗问老逋？且买金陵秋露白，小舟载月过西湖。
素梅五十八首·其二十
作者：王冕
朝代：元
体裁：七言绝句

疏篱潇洒绿烟寒，老树鳞皴艾叶攒。昨夜天空明月白，一枝疏影隔窗看。
素梅五十八首·其二十一
作者：王冕
朝代：元
体裁：七言绝句

春风一笑玉无垠，云散空窗见月痕。半夜鹤归诗思好，清香吹满水南轩。
素梅五十八首·其二十七
作者：王冕
朝代：元
体裁：七言绝句

记得西泠春色归，珠星璧月景离离。近来消息真堪笑，却说梅花不要诗。
素梅五十八首·其二十三
作者：王冕
朝代：元
体裁：七言绝句

明月满天霜气重，梅花风韵更清妍。鹤飞不带箫声远，春过西泠第二船。
素梅五十八首·其二十九
作者：王冕
朝代：元
体裁：七言绝句

十月中原风景别，寒冰如地雪漫天。相逢尽说江南好，处处梅花压酒船。
素梅五十八首·其二十二
作者：王冕
朝代：元
体裁：七言绝句

月明曾过西湖路，爱看横枝当水斜。试问玉堂诸学士，几时清梦到山家？
素梅五十八首·其二十五
作者：王冕
朝代：元
体裁：七言绝句

吹彻瑶笙鹤未还，小桥流水碧潺潺。夜深梦醒推窗看，白月无痕雪满山。
素梅五十八首·其二十八
作者：王冕
朝代：元
体裁：七言绝句

开遍南枝又北枝，春风于我似相知。酒边漫说罗浮梦，忘却瑶台月下时。
素梅五十八首·其二十六
作者：王冕
朝代：元
体裁：七言绝句

鹅州城东古梅树，鳞甲满身如老龙。冷霜极冷欺不得，春风吹作玉玲珑。
素梅五十八首·其二十四
作者：王冕
朝代：元
体裁：七言绝句

霜花浮影月娟娟，春色无痕上画船。转首西湖风景异，不知谁识老逋仙？
素梅五十八首·其五十
作者：王冕
朝代：元
体裁：七言绝句

西湖湖上水如天，狂客长吟夜不眠。骑鹤归来清兴好，梅花无影月娟娟。
素梅五十八首·其五十七
作者：王冕
朝代：元
体裁：七言绝句

黄河十月冰如地，骑马何人说好官？老子门前三丈雪，梅花开尽不知寒。
素梅五十八首·其五十三
作者：王冕
朝代：元
体裁：七言绝句

江北江南寒气重，雪花如席蔽天来。五更野叟敲门报，屋外老梅连夜开。
素梅五十八首·其五十二
作者：王冕
朝代：元
体裁：七言绝句

六月一日天大热，清风忽地过江来。湿云挟得梅梁起，半夜飞空作怒雷。
素梅五十八首·其五十五
作者：王冕
朝代：元
体裁：七言绝句

马迹山前万树梅，千花万花如雪开。满载扬州秋露白，玉箫吹过太湖来。
素梅五十八首·其五十八
作者：王冕
朝代：元
体裁：七言绝句

春风无声海日起，梅花满树烟茫茫。西湖昨夜笙歌静，相见逋仙是林中。
素梅五十八首·其五十六
作者：王冕
朝代：元
体裁：诗

冰雪林中著此身，不同桃李混芳尘。忽然一夜清香发，散作乾坤万里春。
素梅五十八首·其五十四
作者：王冕
朝代：元
体裁：七言绝句

独鹤高飞雪气浓，梅烟清浅月朦胧。一声箫管归何处？人在琼楼玉宇中。
素梅五十八首·其八
作者：王冕
朝代：元
体裁：七言绝句

铁石心肠满面霜，岁寒吾计未全荒。相逢休问春何处，定是调羹到玉堂。
素梅五十八首·其十三
作者：王冕
朝代：元
体裁：七言绝句

昨夜朔风吹倒人，梅花枝上十分春。老夫高卧石窗下，嬴得清香入梦频。
素梅五十八首·其十二
作者：王冕
朝代：元
体裁：七言绝句

断云流水孤山路，看得春风几树花。骑马归来城郭是，月明箫管起谁家？
素梅五十八首·其十五
作者：王冕
朝代：元
体裁：七言绝句

罗浮山下雪三尺，白玉堂前春几分。岁晏归来诗思好，东风吹散一溪云。
素梅五十八首·其十四
作者：王冕
朝代：元
体裁：七言绝句

朔风吹冷过山城，巾子峰头雪未晴。十载西湖閒客梦，夜来山月最分明。
素梅五十八首·其四
作者：王冕
朝代：元
体裁：七言绝句

岁寒风致少能解，野草安能识此情？春到玉堂浑不觉，清香疏影自分明。
素梅五十八首·其四十
作者：王冕
朝代：元
体裁：七言绝句

今日开门见远山，炼师坛下列清班。看来都是梅花树，个个春风玉佩环。
素梅五十八首·其四十一
作者：王冕
朝代：元
体裁：七言绝句

树阴如屋雾如潮，浅水流花落野桥。忽忆去年秋八月，玉霄峰顶夜吹箫。
素梅五十八首·其四十三
作者：王冕
朝代：元
体裁：七言绝句

海云初破月团团，独鹤归来夜未阑。一片笙箫湖水上，玉妃无语倚阑干。
素梅五十八首·其四十二
作者：王冕
朝代：元
体裁：七言绝句

仙子归来夜未央，瑞香风动翠罗裳。月明无处韬清影，箫管迎春上玉堂。
素梅五十八首·其四十五
作者：王冕
朝代：元
体裁：七言绝句

三月东风吹雪消，湖南山色翠如浇。一声羌管无人见，无数梅花落野桥。
素梅五十八首·其四十六
作者：王冕
朝代：元
体裁：七言绝句

閒花野草斗青红，一著冰霜扫地空。惟有老梅标致别，岁寒时节自春风。
素梅其一
作者：王冕
朝代：元
体裁：七言绝句

大庾岭头春似海，不是寻常白玉堂。昨夜护龙河上看，一天明月四檐霜。
素梅其七
作者：王冕
朝代：元
体裁：七言绝句

罗浮月白海无尘，玉树琼林处处春。半夜禹陵风雨作，屋梁飞动欲生鳞。
素梅其三
作者：王冕
朝代：元
体裁：七言绝句

江南雪消春渐回，溪东溪西梅花开。幽人作诗兴不浅，时复杖藜携酒来。
素梅其五
作者：王冕
朝代：元
体裁：七言绝句

五云缥缈隔蓬莱，仙子吹箫月下回。转首不知春几许，霜花如雪满瑶台。
素梅其八
作者：王冕
朝代：元

夷石心肠满面霜，岁寒吾计未全荒。相逢休问春何处，定是调羹到玉堂。
素梅其六
作者：王冕
朝代：元
体裁：七言绝句

江南十月春色早，处处梅花当水开。玉笛一声霜不小，满天明月鹤飞来。
素梅其十
作者：王冕
朝代：元
体裁：七言绝句

玉雪玲珑瘦影重，不同桃李媚春风。十分清致无人解，犹在旧家池馆中。
素梅十一
作者：王冕
朝代：元
体裁：七言绝句

寒枝错落冻不解，隔水清香招得来。午夜风停雪声堕，梅花开尽不知寒。
素梅十七
作者：王冕
朝代：元
体裁：七言绝句

天寒江国霜如雪，草木无情尽摧折。不知春意到江南，疏影横斜半窗月。
素梅十九
作者：王冕
朝代：元
体裁：七言绝句

平生固守冰霜操，不与繁花一样情。岁晏溪头春意足，是谁看得最分明？
素梅十二
作者：王冕
朝代：元

断云流水孤山路，看得春风几树花。骑鹤归来城郭是，月明箫管起谁家？
素梅十八
作者：王冕
朝代：元
体裁：七言绝句

春风处处竞繁华，桃李无言亦好花。独有高人爱高洁，肯冲冰雪到山家。
素梅十四
作者：王冕
朝代：元

朔风吹冷过山城，巾子峰头雪未晴。十载西湖闲客梦，夜来山月最分明。
素梅四七
作者：王冕
朝代：元
体裁：七言绝句

地老天荒尽可花，不同桃李竞繁华。要知鼎鼐调羹味，须问旧时丞相家。
素梅四三
作者：王冕
朝代：元

海云初破月团团，独鹤归来夜未阑。一笙笙箫湖水上，玉妃无语倚阑干。
素梅四九
作者：王冕
朝代：元
体裁：七言绝句

月明海底夜无烟，恰似西湖雪后天。清气逼人禁不得，玉箫吹上大楼船。
素梅四八
作者：王冕
朝代：元
体裁：七言绝句

和靖门前雪作堆，多年积得满身苔。疏花个个团冰雪，羌笛吹他不下来。
素梅四六
作者：王冕
朝代：元

闲花野草斗青红，一着冰霜扫地空。惟有老梅标致别，岁寒时节自春风。
素梅四四
作者：王冕
朝代：元
体裁：七言绝句

云间古寺陆机宅，草木萧森鹤不来。惟有溪头老梅树，霜花犹是旧时开。
索笋长句寄傅隐君
作者：王冕
朝代：元
体裁：古风

春风吹起石底云，丰隆唤出苍龙孙。古苔初破土膏滑，露华净洗龟筒痕。先生爱笋如爱玉，冷笑人间饫膏肉。我生无家怀此君，十年未解求一束。先生卜筑江之干，轩窗萧洒鸣风湍。玉麈不挥秋飒飒，翠佩欲动声珊珊。高歌不觉凛毛发，坐令异境生清寒。便欲契青奴，谢彼苜蓿盘。先生若肯慰我之大嚼，我亦为之披腹呈琅轩。
红梅
作者：王冕
朝代：元
体裁：五言绝句

深院春无限，香风吹绿漪。玉妃清梦醒，花雨落胭脂。
红梅·其九
作者：王冕
朝代：元

彩凤穿花啄石苔，玉窗琼户紫烟开。
山人不说罗浮梦，却忆玄都观里来。
红梅·其五
作者：王冕
朝代：元

和羹风致谁能解？个个花开耐岁寒。
五月燕山木黄落，相逢只作画图看。
红梅·其十一
作者：王冕
朝代：元
体裁：五言绝句

湖上春何在，罗浮梦已空。清香入书屋，不是杏花风。
红梅·十九
作者：王冕
朝代：元

昔醉西湖处士家，酒痕吹上水边花。
东风蛱蝶迷香梦，一树珊瑚月影斜。
红梅·十二
作者：王冕
朝代：元

玉妃步月影毵毵，宴罢瑶池酒正酣。
半夜不知香露冷，春风吹梦过江南。
红梅十一
作者：王冕
朝代：元

山林养得寸心丹，岂是清香不而寒？今日春风好颜色，任他自作杏花看。
红梅十九首
作者：王冕
朝代：元

梦回诗思不可遏，赤脚溪头夜踏冰。忽地风来明月动，彩鸾飞出碧云层。颜色虽殊心不异，漫随时俗混繁华。清香吹散乾坤外，不是寻常桃杏花。老梅标致何潇洒，不与寻常草木同。可笑燕山人事别，春风只看杏花红。翠华影转宜春苑，苑里红梅一夜开。学士赋诗承赐宴，内官传道首绯来。和羹风致谁能解，个个花开耐岁寒。五月燕山木黄落，相逢只作画图看。白日迟迟照窗户，深院不知春几许？紫箫声转香风回，隔帘踏动燕脂雨。十二阑干一院花，春风犹忆旧京华。翠云不隔西湖路，梦入咸平处士家。洞天窅窅无人到，白日丹光出树林。仙子竟忘食玉法，笑迎春色绿云阴。彩凤穿花啄石苔，玉窗琼户紫烟开。山人不说罗浮梦，却忆玄都观里栽。桃杏漫山总粗俗，旧家池馆尚春风。道人不作罗浮梦，坐看珊瑚海日红。山林养得寸心丹，岂是清香不耐寒？今日春风好颜色，任他自作杏花看。玉妃步月影毵毵，燕罢瑶池酒正酣。半夜不知香露冷，春风吹梦过江南。昭阳殿里醉春风，香隔琼帘映浅红。翠袖拥云扶不起，玉箫吹过小楼东。罗浮仙子醉春风，玉骨冰肌晕浅红。一味清香消不尽，几回飞梦锦云中。仙子归来逸兴赊，梦中犹说旧繁华。春风转首情何已？却向江南认杏花。仙子云中驾鹤归，翩翩雾佩晓风吹。玉肌轻染燕脂色，恰似罗浮夜醉时。满湖水色净娟娟，正是春风二月天。醉后不知云尺屋，燕脂飞雨堕楼船。玉骨清臞怯素妆，春风一醉九霞觞。绿房午夜娇云暖，不梦梨花梦海棠。烂醉西湖处士家，酒痕吹上水边花。东风蛱蝶迷香梦，一树珊瑚月影斜。
红梅十九首·其一
作者：王冕
朝代：元
体裁：七言绝句

梦回诗思不可遏，赤脚溪头夜踏冰。忽地风来明月动，彩鸾飞出碧云层。
红梅十九首·其七
作者：王冕
朝代：元
体裁：七言绝句

十二阑干一院花，春风犹忆旧京华。翠云不隔西湖路，梦入咸平处士家。
红梅十九首·其三
作者：王冕
朝代：元
体裁：七言绝句

老梅标致何潇洒，不与寻常草木同。可笑燕山人事别，春风只看杏花红。
红梅十九首·其九
作者：王冕
朝代：元
体裁：七言绝句

彩凤穿花啄石苔，玉窗琼户紫烟开。山人不说罗浮梦，却忆玄都观里栽。
红梅十九首·其二
作者：王冕
朝代：元
体裁：七言绝句

颜色虽殊心不异，漫随时俗混繁华。清香吹散乾坤外，不是寻常桃杏花。
红梅十九首·其五
作者：王冕
朝代：元
体裁：七言绝句

和羹风致谁能解，个个花开耐岁寒。五月燕山木黄落，相逢只作画图看。
红梅十九首·其八
作者：王冕
朝代：元
体裁：七言绝句

洞天窅窅无人到，白日丹光出树林。仙子竟忘食玉法，笑迎春色绿云阴。
红梅十九首·其六
作者：王冕
朝代：元
体裁：七言绝句

白日迟迟照窗户，深院不知春几许？紫箫声转香风回，隔帘踏动燕脂雨。
红梅十九首·其十
作者：王冕
朝代：元
体裁：七言绝句

桃杏漫山总粗俗，旧家池馆尚春风。道人不作罗浮梦，坐看珊瑚海日红。
红梅十九首·其十一
作者：王冕
朝代：元
体裁：七言绝句

山林养得寸心丹，岂是清香不耐寒？今日春风好颜色，任他自作杏花看。
红梅十九首·其十七
作者：王冕
朝代：元
体裁：七言绝句

满湖水色净娟娟，正是春风二月天。醉后不知云尺屋，燕脂飞雨堕楼船。
红梅十九首·其十三
作者：王冕
朝代：元
体裁：七言绝句

昭阳殿里醉春风，香隔琼帘映浅红。翠袖拥云扶不起，玉箫吹过小楼东。
红梅十九首·其十九
作者：王冕
朝代：元
体裁：七言绝句

烂醉西湖处士家，酒痕吹上水边花。东风蛱蝶迷香梦，一树珊瑚月影斜。
红梅十九首·其十二
作者：王冕
朝代：元
体裁：七言绝句

玉妃步月影毵毵，燕罢瑶池酒正酣。半夜不知香露冷，春风吹梦过江南。
红梅十九首·其十五
作者：王冕
朝代：元
体裁：七言绝句

仙子归来逸兴赊，梦中犹说旧繁华。春风转首情何已？却向江南认杏花。
红梅十九首·其十八
作者：王冕
朝代：元
体裁：七言绝句

玉骨清臞怯素妆，春风一醉九霞觞。绿房午夜娇云暖，不梦梨花梦海棠。
红梅十九首·其十四
作者：王冕
朝代：元
体裁：七言绝句

罗浮仙子醉春风，玉骨冰肌晕浅红。一味清香消不尽，几回飞梦锦云中。
红梅十九首·其四
作者：王冕
朝代：元
体裁：七言绝句

翠华影转宜春苑，苑里红梅一夜开。学士赋诗承赐宴，内官传道首绯来。
红梅十八
作者：王冕
朝代：元

玉骨清癯怯素妆，春风一醉九霞觞。绿房午夜娇云暖，不梦梨花梦海棠。
红梅十六
作者：王冕
朝代：元
体裁：七言绝句

仙子云中驾鹤归，翩翩雾佩晓风吹。玉肌轻染燕脂色，恰似罗浮夜醉时。
红梅翠竹山雉图
作者：王冕
朝代：元
体裁：古风

游丝冉冉游云暖，翠石凝香土花短。管弦不动白日迟，可是江南旧亭馆。湘帘隔竹翠雨浓，玉肌醉染胭脂红。文章羽毛亦自好，转首似觉怀春风。去年我过长洲苑，落日澹烟芳草浅。沧浪池畔野景生，姑苏台上离情远。今年放棹游西湖，西湖景物殊非初。黄金白璧尽尘土，朱阑玉砌荒蘼芜。东园寂寞西园静，梧桐叶落银床冷。十二楼前蛛网悬，见画令人发深省。
红梅翠竹山雉图
作者：王冕
朝代：元

游丝冉冉游云暖，翠石凝香土花短。管弦不动白日迟，可是江南旧亭馆。湘帘隔竹翠雨浓，王姬醉染胭脂红。文章羽毛亦自好，转首似觉怀春风。去年我过长洲苑，落日淡烟芳草浅。沧浪池畔野景生，姑苏台上离情远。今年买棹游西湖，西湖景物殊非初。黄金白璧尽尘土，朱阑玉砌荒蘼芜。东园寂寞西园静，梧桐叶落银床冷。十二楼前蛛网丝，见画令人发深省。
纪梦
作者：王冕
朝代：元
体裁：七言律诗

十有一月三十夜，清梦忽然归到家。对母徐徐言世事，呼儿故故问生涯。庭前修竹不改色，溪上老梅都是花。起坐山窗听茶鼎，又思风雨客三巴。
纸衾
作者：王冕
朝代：元
体裁：五言律诗

楮衾能洁白，孤卧得平安。作客心如水，缠身雪作团。吴绫烂花草，蜀锦动螭鸾。未必清如此，那堪慰考盘。
结交行送武之文
作者：王冕
朝代：元
体裁：古风

江南野人毛发古，骑牛读书无一侣。白眼遥看泰华云，赤脚冷濯沧浪雨。长安小儿不足数，论文忽有东平武。武君胸中气峥嵘，呼吸云梦吞沧溟。笔底春秋决王伯，坐探今古无馀情。青青扬舟渡淮海，江山秀色遥相待。雄文卷尽九江碧，新诗写出庐山翠。西南五老青未了，倏忽骑云过蓬岛。脱略不作公子行，随我骑行踏芳草。人怪我颜何丑老，自觉无人可同调。梅花明月柳花云，独对青山发长啸。武君过我笑我痴，话言时复投其机。柴床卧听夜雨落，草窗坐看秋萤飞。凄凉饮尽客中味，君知我知谁复知。今年丙子旱太苦，江南万里皆焦土。老羸饿死壮者逃，硕鼠欺人暴如虎。武君平生多抱负，对此如何可轻举？武君武君善调护，慎勿轻身学巢许。秋风昨日吹大荒，草木黄落雁南翔。浩然归兴不可降，严君五马一马黄。大兄亦受七品郎，况是迁官归故乡。可知闾里生辉光，我穷衣袖露两肘。回视囊蓖无一有，送君不劝阳关酒。长歌但折江上柳，丈夫有志当自持。不须重此生别离，泪不为此生别滋。天南天北同襟期，明年平原芳草绿。试弓好射衔花鹿，有怀若问山阴竹，中天亦有南飞鹄。
绿水
作者：王冕
朝代：元
体裁：五言律诗

绿水流洙泗，青山出鲁邹。凭高殊有兴，吊古不胜愁。日落江花重，风生野树秋。掀髯一长笑，不负壮年游。
老柏图为张心田赋
作者：王冕
朝代：元
体裁：古风

高堂素壁无纤埃，上有老柏参天来。铜柯旁奋龙爪出，密叶暗拥玄云堆。江干水落见白石，小竹无声弄秋碧。君不见剑峰低空绝行迹，诸葛祠前二千尺，霜皮溜雨苔花蚀，至今父老犹能识。
耕读轩
作者：王冕
朝代：元
体裁：古风

路逢谁家子，背手牵黄犊。犁锄负在肩，牛角书一束。辄耕且吟诵，息阴坐乔木。南山豆苗肥，东皋雨新足。凉气满郊墟，书声出茅屋。古来贤达人，起身自耕牧。买臣负薪歌，倪宽带经读。寄语少年徒，行当踵前躅。
耕读轩
作者：王冕
朝代：元

路逢谁家子？背手牵黄犊。犁锄负在肩，牛角书一束。辄耕且吟诵，息阴坐乔木。南山豆苗肥，东皋雨新足。凉气满郊墟，书声出茅屋。古来贤达人，起身自耕牧。买臣负薪歌，倪宽带经读。寄语少年徒，行当踵前躅。
自咏
作者：王冕
朝代：元
体裁：五言律诗

清苦谁能共，孤高只自怜。为因知定分，不解问归田。对酒伤春思，看书减夜眠。信无朝贺表，留病过新年。
自咏
作者：王冕
朝代：元

清苦谁能共？孤高只自怜。
为因知定分，不解问归田。
对酒伤春思，看书减夜眠。
信无朝贺表，留病过新年。
自崔镇至济州人情风俗可叹三十韵
作者：王冕
朝代：元
体裁：古风

天阙星河近，关山道路长。断云依野树，归鸟傍斜阳。吊古添惆怅，伤时重慨慷。艰难衣带缓，辛苦鬓毛苍。昨日辞崔镇，今晨过回梁。躲船荦愁确，打牵畏汪洋。舟子招呼急，商人问信忙。新州山顶上，沛县水中央。古昔英雄地，萧条战斗场。歌风传汉祖，决胜信张良。转首风云改，重瞻日月光。喜看新社稷，不问旧封疆。鱼鳖行官道，狐狸上庙堂，凄凄黄叶浦，漭漭白蘋乡。提挈何狼籍，奔趋适诈狂。人伦俱丧失，风俗尽凋伤。白纻流吴曲，红花烂楚芳。礼仪从此废，廉耻竟何将？戢戢哀流落，纠纠俱暴强。郎官思卓鲁，牧守想龚黄。鹰隼锋棱劲，豺狼气势张。抚绥徒文饰，渔猎尽逃亡。东鲁书声寂，西秦客梦扬。可怜吾老大，那忍见凄凉。饥望家家火，愁悬处处肠。竞穿泥窟穴，争觅草衣裳。密雪团花大，飞冰就木僵。垂情徒郁郁，极目转茫茫。圣主春秋盛，贤臣事业张。愿言宣德化，四海一陶唐。
自感
作者：王冕
朝代：元
体裁：古风

父母生我时，爱如掌上珠。襁褓辟寒暑，乳哺随所须。周岁会言语，大小相引呼。摇头却梨栗，行行不须扶。三年离怀抱，已知亲与疏。相揖识进退，应对无嗫嚅。五六渐精爽，气貌与众殊。怡怡浴仁化，喜听论之乎。八龄入小学，一一随范模。厌睹诡谲行，不读非圣书。宗族惊我异，父母悯我孤。宾客皆回头，指为汗血驹。长大怀刚肠，明学循良图。硕画决自必，不以迂腐拘。愿秉忠义心，致君尚唐虞。欲使天下民，还淳洗嚣虚。声施勒金石，以显父母誉。此志竟萧条，衣冠混泥涂。蹭蹬三十秋，靡靡如蠹鱼。归耕无寸田，归牧无寸刍。羁逆泛萍梗，望云空叹吁。世俗鄙我微，故旧嗤我愚。赖有父母慈，倚门复倚闾。我心苦凄戚，我情痛郁纡。山林竞蛇虺，道路喧豺貙。荒林落日阴，羞见反哺乌。乌鸟有如此，吾生当何如？
舜江楼
作者：王冕
朝代：元
体裁：七言律诗

舜江楼上一徘徊，四面云山锦障开。于古岂徒贤二相，只今睍可致三台。月明鼓角空中起，风静波涛地底回。别驾清名动乡国，金鞍五马望重来。
舟中杂纪·其五
作者：王冕
朝代：元

芦花藏别浦，柳树隔柴屝。
野鸟行行下，渔舟两两归。
只愁风俗变，不虑世情违。
旧日经行处，于今转觉非。
舟中杂纪十首
作者：王冕
朝代：元

水竹连平野，人家带夕阳。道途忘险阻，风景异寻常。借艇移行李，持杯看步光。英雄无所似，堪笑老夫狂。舟行知牵稳，恰得打头风。更喜青山出，宁辞白发穷？江枫缘岸赤，河蓼杂烟红。回首东南景，楼台杳霭中。杨柳青云合，芙蓉锦幛开。船从湖上过，人在画中来。莫问桓伊笛，且传袁绍杯。明朝归醉李，舒啸漫徘徊。泊舟枯柳下，狭港喜无风。水气团烟暝，岚光带雨浓。竹阴秋转冷，渔火夜深红。忆在山阳县，吟情与此同。芦花藏别浦，柳树隔柴扉。野鸟行行下，渔舟两两归。只愁风俗变，不虑世情违。旧日经行处，于今转觉非。秋茂喜禾壮，官河带野桥。水光欺日白，寒气得风饶。觅火邻船并，沽醪市店遥。传闻征税急，不忍见渔樵。九日今朝是，凄凄多朔风。黄叶浑未落，乌柏最先红。对景情何已，怀人梦不通。稻粱今岁薄，无奈北征鸿。落日照船窗，残霞映碧江。树低苍翠湿，人杂语言哤。贳酒青衣独，归山白鸟双。驱驰吾未已，惭愧鹿门庞。野水连天碧，秋花夹路黄。顺风船过疾，落日鸟飞忙。感物独惆怅，逢时喜老苍。文章随气运，不必论班扬。老树转斜晖，人家水竹围。露深花气冷，霜降蟹膏肥。沽酒心何壮，看山思欲飞。操舟有吴女，双桨唱新归。
舟中杂纪十首·其一
作者：王冕
朝代：元
体裁：五言律诗

水竹连平野，人家带夕阳。道途忘险阻，风景异寻常。借艇移行李，持杯看步光。英雄无所似，堪笑老夫狂。
舟中杂纪十首·其七
作者：王冕
朝代：元
体裁：五言律诗

九日今朝是，凄凄多朔风。黄叶浑未落，乌柏最先红。对景情何已，怀人梦不通。稻粱今岁薄，无奈北征鸿。
舟中杂纪十首·其三
作者：王冕
朝代：元
体裁：五言律诗

杨柳青云合，芙蓉锦幛开。船从湖上过，人在画中来。莫问桓伊笛，且传袁绍杯。明朝归醉李，舒啸漫徘徊。
舟中杂纪十首·其九
作者：王冕
朝代：元
体裁：五言律诗

野水连天碧，秋花夹路黄。顺风船过疾，落日鸟飞忙。感物独惆怅，逢时喜老苍。文章随气运，不必论班扬。
舟中杂纪十首·其二
作者：王冕
朝代：元
体裁：五言律诗

舟行知牵稳，恰得打头风。更喜青山出，宁辞白发穷？江枫缘岸赤，河蓼杂烟红。回首东南景，楼台杳霭中。
舟中杂纪十首·其五
作者：王冕
朝代：元
体裁：五言律诗

芦花藏别浦，柳树隔柴扉。野鸟行行下，渔舟两两归。只愁风俗变，不虑世情违。旧日经行处，于今转觉非。
舟中杂纪十首·其八
作者：王冕
朝代：元
体裁：五言律诗

落日照船窗，残霞映碧江。树低苍翠湿，人杂语言哤。贳酒青衣独，归山白鸟双。驱驰吾未已，惭愧鹿门庞。
舟中杂纪十首·其六
作者：王冕
朝代：元
体裁：五言律诗

秋茂喜禾壮，官河带野桥。水光欺日白，寒气得风饶。觅火邻船并，沽醪市店遥。传闻征税急，不忍见渔樵。
舟中杂纪十首·其十
作者：王冕
朝代：元
体裁：五言律诗

老树转斜晖，人家水竹围。露深花气冷，霜降蟹膏肥。沽酒心何壮，看山思欲飞。操舟有吴女，双桨唱新归。
舟中杂纪十首·其四
作者：王冕
朝代：元
体裁：五言律诗

泊舟枯柳下，狭港喜无风。水气团烟暝，岚光带雨浓。竹阴秋转冷，渔火夜深红。忆在山阳县，吟情与此同。
船上
作者：王冕
朝代：元
体裁：五言律诗

迢递三河路，凄凉九月天。远山迷草木，平野少人烟。对景情如醉，浮居日似年。壮怀消不得，沽酒且陶然。
船上歌
作者：王冕
朝代：元

草衣老子双□皤，拍手夜唱沧浪歌。浮生不信巢穴好，卖屋买船船作家。明月满天天在水，别调新歌水中起。萧散可同甫里翁，逃名不比鸱夷子。大儿船头学读书，小儿船尾学钓鱼。病妻未脱乡井梦，梦中犹虑输官租。前年扬帆箕子国，矫首扶桑看日浴。蓬莱可望不可到，海浪翻空倒银屋。去年鼓□游潇湘，湘南云尽山苍苍。灵均死处今尚在，使我吊问空凄怆。今年来往太湖曲，三万顷波供濯足。玉箫吹散鱼龙腥，七十二峰青入目。脱巾袒裸呼巨觥，旁人睥睨笑我狂。我狂忘势亦忘利，坐视宇宙卑诸郎。君不见江西年少习商贾，能道国朝蒙古语。黄金散尽博大官，骑马归来傲乡故。今日消磨等尘雾；又不见江南富翁多田园，堆积米谷如丘山，粉白黛绿列间屋。竞习奢侈俱凋残，今日子女悲饥寒。呜呼！噫嘻！何如尚志富？曷足求贵曷足恃。秦时李斯丞相位，汉家韩信封侯贵。堂堂勋业乾坤，赤族须臾无噍类。何如老子船上闲？朝看白水暮青山。艰险机忘随处乐，顾盼老小皆团圆。且愿残年饱吃饭，眼底是非都不管兴来移棹过前汀，满船白雪芦花暖。
船上歌
作者：王冕
朝代：元
体裁：古风

草衣老子双鬓皤，拍手夜唱沧浪歌。浮生不信巢穴好，卖屋买船船作家。明月满天天在水，别调新歌水中起。萧散可同甫里翁，逃名不比鸱夷子。大儿船头学读书，小儿船尾学钓鱼。病妻未脱乡井梦，梦中犹虑输官租。前年扬帆箕子国，矫首扶桑看日浴。蓬莱可望不可到，海浪翻空倒银屋。去年鼓枻游潇湘，湘南云尽山苍苍。灵均死处今尚在，使我吊问空凄怆。今年来往太湖曲，三万顷波供濯足。玉箫吹散鱼龙腥，七十二峰青入目。脱巾袒裸呼巨觥，旁人睥睨笑我狂。我狂忘势亦忘利，坐视宇宙卑诸郎。君不见江西年少习商贾，能道国朝蒙古语。黄金散尽博大官，骑马归来傲乡故，今日消磨等尘雾。又不见江南富翁多田园，堆积米谷如丘山。粉白黛绿列间屋，竞习奢侈俱凋残，今日子女悲饥寒。呜呼噫嘻，何如尚志富，曷足求贵曷足恃。秦时李斯丞相位，汉家韩信封侯贵。堂堂勋业亘乾坤，赤族须臾无噍类。何如老子船上閒，朝看白水暮青山。艰险机忘随处乐，顾盼老小皆团圆。且愿残年饱吃饭，眼底是非都不管。兴来移棹过前汀，满船白雪芦花暖。
芙蓉山雉图
作者：王冕
朝代：元
体裁：古风

锦屏重重锦官宫，锦官宫苑多芙蓉。芙蓉花开仙子容，满城歌馆延秋风。秋风吹凉渡江浒，江上月明人笑语。举头无限是青山，富贵繁华定何许？风云变灭事已非，西宫南苑殊曩时。荒台野草气惨惨，翠筠冷雨秋离离。日暮萧声动霄汉，山鸡起舞云零乱。孤怀回首不胜情，对酒令人发长叹。
芦花道人换被图
作者：王冕
朝代：元
体裁：古风

高昌野人见几早，发须不待秋风老。脱身放浪烟水间，富贵功名尽除扫。坐对渔翁交有道，青绫何似芦花好？从时拜赐芦花人，自云不让今古贫。高眠听梦梦更真，白月满船云满身。起来拍手波粼粼，欸乃撼动人间春。
芦花道人换被图
作者：王冕
朝代：元

高昌野人见几早，发须不待秋风老。
脱身放浪烟水间，富贵功名尽除扫。
坐对渔翁交有道，青绫何似芦花好？从时拜赐芦花人，自云不让今古贫。
高眠听梦梦更真，白月满船云满身。
起来拍手波粼粼，款乃撼动人间春。
花竹
作者：王冕
朝代：元

花竹参差荫石苔，幽居却似小蓬莱。山光入座青云动，水色摇天白雨开。得兴不妨闲觅句，忘机尽自可衔杯。主人爱客能潇洒，许我携琴日日来。
花驴儿
作者：王冕
朝代：元
体裁：古风

花驴儿，渡江踏遍江南土。正值江南无马时，驴儿得志雄威武，况是能解花门语。江南淫雨二百日，洪涛巨浪掀天舞。麻麦烂死秧苗无，百姓吞声苦饥苦，驴儿啖粟恬故故。江南子弟不晓事，掷金驰逐争先睹。誇渠省得人语言，纵使能言亦何补？花驴儿，乃奇遇。昨朝方上评事厅，今日又登丞相府，哮吼纵横谁敢侮？老夫平生不信怪，见此怪事欲呕吐。归来十日不食饭，扼腕攒眉泪如雨。
苦寒作
作者：王冕
朝代：元
体裁：古风

昨日风寒枯木折，今日五更霜似雪。河伯泉仙惊怪言，冻杀深潭三足鳖。南海一平行大舆，五尺之冰千古无。珊瑚树死日色薄，老翁破冻叉僵鱼。凤凰不出鸲鹆语，秃鹙飞啼血如雨。驼马交驰入不毛，兜鍪不惮饥寒苦。豺狼夹道狐兔骄，白草万里蛮烟焦。纷纷赤子在炮炙，三士何缘争二桃。君不见江南古客颇痴懒，养得一双青白眼。
草堂
作者：王冕
朝代：元
体裁：古风

草堂昨夜春风起，万树梅花月如水。相过谁解论襟期，吾州太守山东李。太守自是文章公，文章政事皆从容。长身玉立冰雪胸，标致政与梅花同。梅花清苦良自守，不逐寻常好花柳。广平心事底须论，太守自是调羹手。我知太守节义高，混同版筑非徒劳。版筑乃是宰相事，济川舟楫随时操。他日功成赋归去，溪山风月情如故。安得载酒草堂来，岁寒同看梅花树，梅花别有天真趣。
莫处士悼诗
作者：王冕
朝代：元
体裁：七言律诗

乐閒处士老西河，花竹亭台野趣多。不为功名移志节，每因兴感费吟哦。义风孝行知谁拟，山色湖光奈尔何。转首栖霞清梦远，令人怀感动悲歌。
莫处士悼诗
作者：王冕
朝代：元

乐闲处士老西河，花竹亭台野趣多。不为功名移志节，每因兴感费吟哦。义风孝行知谁拟，山色湖光奈尔何。转首栖霞清梦远，令人怀感动悲歌。
葛仙翁移家图
作者：王冕
朝代：元
体裁：古风

青山无云白日迟，仙翁移家何所之？或以丹砂到勾漏，或为家累遭驱驰。乌犍背上妻与儿，顾盼未解知其归。仙翁读书自怡怡，坐稳不觉路险巇。牛羊猫狗先后随，老奴老婢俱忘机。仙翁去就无不宜，岂以偷生辛苦为？君不见风水洞前草离离，淡烟寒雨愁凄迷；又不见云门长松啼子规，春风落花事已非。神仙有无未知，人生有酒且自持，秦皇汉武徒尔为？
虾蟆山
作者：王冕
朝代：元

春风吹船着牛轭，扶藜直上山之脊。
山上老石怪且顽，皮肤皴骳苔花碧。
我来不知石有名，拊摩怪状心亦惊。
野人指点为我说，此物乃是虾蟆精。
古昔曾偷太仓粟，三百余年耗中国。
天官烛其阴有毒，敕丁破口劙其足。
至今突兀留山丘，雨淋日炙无人收。
树根穿尻蛇入肚，老鸦啄背狐粪头。
牧童时时放野火，耕夫怒击樵夫剁。
自从残堕不能行，见者唾之闻者骂。
虾蟆虾蟆非令仆，无功那窃天之禄。
如今虾蟆处处有，天官何不夷其族。
致令骄气吹臊腥，干霄上食天眼睛。
百虫啖尽心未已，假作鼓吹怡人情。
三月江南春水涨，纡青拖紫争跳浪。
渔父持竿不敢言，猎夫布弩空惆怅。
黄童白叟相引悲，田中更有科斗儿。
虾蟆山
作者：王冕
朝代：元

春风吹船著牛轭，扶藜直上山之脊。
山上老石怪且顽，皮肤皴皱苔花碧。
我来不知石有名，拊摩怪状心亦惊。
野人指点为我说，此物却是虾蟆精。
古昔曾偷太仓粟，三百余年耗中国。
天官烛其阴有毒，敕丁破口剶其足。
至今突兀留山丘，雨淋日炙无人牧。
树根穿尻蛇入肚，老鸦啄背狐粪头。
牧童时时放野火，耕夫怒击樵夫剁。
自从残堕不能行，见者唾之闻者骂。
虾蟆虾蟆非令仆，无功那窃天之禄。
如今虾蟆处处有，天官何不夷其族？致令骄气吹臊腥，干霄上食天眼睛。
百虫啖尽心未已，假作鼓吹怡人情。
三月江南春水涨，纡青拖紫争跳浪。
渔父持竿不敢言，猎夫布弩空惆怅。
黄童白叟相引悲，田中更有蝌蚪儿。
虾蟆山
作者：王冕
朝代：元
体裁：古风

春风吹船著牛轭，扶藜直上山之脊。山上老石怪且顽，皮肤皴皵苔花碧。我来不知石有名，拊摩怪状心亦惊。野人指点为我说，此物乃是虾蟆精。古昔曾偷太仓粟，三百馀年耗中国。天官烛其阴有毒，敕丁破口劙其足。至今突兀留山丘，雨淋日炙无人收。树根穿尻蛇入肚，老鸦啄背狐粪头。牧童时时放野火，耕夫怒击樵夫剁。自从残堕不能行，见者唾之闻者骂。虾蟆虾蟆非令仆，无功那窃天之禄。如今虾蟆处处有，天官何不夷其族。致令骄气吹臊腥，干霄上食天眼睛。百虫啖尽心未已，假作鼓吹怡人情。三月江南春水涨，纡青拖紫争跳浪。渔父持竿不敢言，猎夫布弩空惆怅。黄童白叟相引悲，田中更有科斗儿。
蚕作茧
作者：王冕
朝代：元
体裁：古风

老蚕欲作茧，吐丝净娟娟。周密已变化，去取随人便。有为机中练，有为琴上弦。弦以和音律，练以事寒喧。其功不为小，其用己为偏？作诗寄蚕姑，辛苦匪徒然。
见雪
作者：王冕
朝代：元

穷居忘节序，见雪却忧寒。渐渐山河失，依依道路难。故人迷信息，无客渡乾桑。况尔西南地，疲民夜不安。
见雪
作者：王冕
朝代：元
体裁：五言律诗

穷居忘节序，见雪却忧寒。渐渐山河失，依依道路难。故人迷信息，无客渡桑乾。况尔西南地，疲民夜不安。
解闷
作者：王冕
朝代：元
体裁：五言律诗

家园嗟寂寞，客计转疏迂。事失非关酒，身贫不为儒。功名馀破楮，风雨漫长途。对景成何用，高谈却壮图。
解闷
作者：王冕
朝代：元

家园嗟寂寞，客计转疏迂。事失非关酒，身贫不为儒。功名馀破楮，风雨漫长途。对景成何用，高谈却壮图。荒城惊岁晚，风雨奈何人？野火殊无侣，江梅自得春。停杯吟思远，照镜鬓华新。底事堪愁绝？悲笳撼塞尘。风雨交残夜，郊关鸡乱鸣。青山频入梦，白发不禁情。舞剑令人笑，沽樽只自倾。忽思少年日，骑马汉江城。寒气薄衣絮，斜风雪乱飘。山林俄失色，江海不行潮。塞北毡车重，江南甲骑骄。草堂亦幽致，冰冻满诗瓢。
解闷其一
作者：王冕
朝代：元

家园嗟寂寞，客计转疏迂。事失非关酒，身贫不为儒。功名余破楮，风雨漫长途。对景成何用？高谈却壮图。
解闷其二
作者：王冕
朝代：元

荒城惊岁晚，风雨奈何人？野火殊无侣，江梅自得春。停杯吟思远，照镜□华新。底事堪愁绝？悲笳撼塞尘。
解闷四首·其三
作者：王冕
朝代：元
体裁：五言律诗

风雨交残夜，郊关鸡乱鸣。青山频入梦，白发不禁情。舞剑令人笑，沽樽只自倾。忽思少年日，骑马汉江城。
解闷四首·其二
作者：王冕
朝代：元
体裁：五言律诗

荒城惊岁晚，风雨奈何人？野火殊无侣，江梅自得春。停杯吟思远，照镜鬓华新。底事堪愁绝？悲笳撼塞尘。
解闷四首·其四
作者：王冕
朝代：元
体裁：五言律诗

寒气薄衣絮，斜风雪乱飘。山林俄失色，江海不行潮。塞北毡车重，江南甲骑骄。草堂亦幽致，冰冻满诗瓢。
访旧游
作者：王冕
朝代：元
体裁：五言律诗

今日放轻舟，令人忆旧游。看花穿水竹，沽酒近江楼。故老论遗俗，相知已白头。晚来乡思切，孤雁楚天秋。
读五柳先生传
作者：王冕
朝代：元
体裁：古风

渊明千载士，志节尚苦清。奈为五斗米，受彼县令名。束带见督邮，颇亦用下情。当时岂无议，以后何平评？苟非归去来，五柳传不成。
读五柳先生传
作者：王冕
朝代：元

渊明千载士，志节尚苦清。奈为五斗米，受彼县令名束带见督邮，颇亦用下情。当时岂无议，以后何平评？苟非归去来，五柳传不成。
读史
作者：王冕
朝代：元
体裁：七言律诗

耿耿青灯照青史，坐看兴废眼前来。亡秦未必非胡亥，灭赵终然是郭开。三国英雄由将相，六朝人物只婴孩。商之孙子宁无论，妲己端端是祸胎。
谢友惠温生笔
作者：王冕
朝代：元
体裁：古风

春云浮空山渺渺，细雨飞花堕江草。感时欲作寄远书，凝思几叹中书老。东家小胥借已无，西家但有长柄锄。薛涛侧理摊满案，无奈点作玄云图。昨夜灯花悬紫粟，知有春风到茅屋。清晨开户得故人，惠我温生双落墨。赤锋圆健光彩浮，金花古笺封两头。脱颖忽作霹雳响，龙跳虎跃山灵愁。更看担夫争道好，涂鸦小儿惊绝倒。陶泓从此策奇勋，扼腕凝神听挥扫。黑花飒飒鸣琳琅，野人辟易安敢藏？为君贡之白玉堂，黼黻华衮开天章。大书大义扶王纲。
谢曹隐君惠扇歌
作者：王冕
朝代：元
体裁：古风

去年僦屋在山脚，草居两间如蛎壳。六月七月无雨落，田野焦枯江海涸。人间酷烈无处逃，吾农忍气婴炰熬。编蒲缉羽不成扇，寻松访石空劳忉。至今悒郁未能雪，想到那时肠内热。先生何以知此情，赠我齐约比明月。番罗夹背紫竹把，中有水墨新图画。崩滩乱石奔惊湍，依约远山左右攒。轮囷老柏饱雪霜，更有石丈依修篁。岁寒节操不可降，未举已觉生清凉。山阴野人何磊落，笑引南薰归掌握。寒声飒飒动岩壑，不羡右军题六角。转手黄埃净如扫，便将献君明大道。置诸怀袖扬仁风，快与苍生除热恼。
谢曹隐君惠扇歌
作者：王冕
朝代：元

去年僦屋在山脚，草居两间如蛎壳。六月七月无雨落，田野焦枯江海涸。人间酷烈无处逃，吾农忍气婴炰熬。编蒲缉羽不成扇，寻松访石空劳忉。至今悒郁未能雪，想到那时肠内热。先生何以知此情？赠我齐约比明月。番罗夹背紫竹把，中有水墨新图画。崩滩乱石奔惊湍，依约远山左右攒。轮囷老柏饱雪霜，更有石丈依修篁。岁寒节操不可降，未举已觉生清凉。山阴野人何磊落？笑引南薰归掌握。寒声飒飒动岩壑，不羡右军题六角。转手黄埃净如扫，便将献君明大道。置诸怀袖扬仁风，快与苍生除热恼。
谢林彦广惠酒
作者：王冕
朝代：元

江南三月春始足，桃花杏花参差开。溪云入屋夜生雨，山瀑近床晴隐雷。读书吊古有何益？行道济时无此才。多谢奎章老文伯，时时携酒草堂来。
谩兴（四首）
作者：王冕
朝代：元

关中险固冯三辅，陇右勾连接四川。簇簇楼台悬日月，盈盈花草烂云烟。飚回海上沙飞雪，雨足江南水拍天。可笑华山陈处士，风流文彩却贪眠。¤
谩兴（四首）
作者：王冕
朝代：元
体裁：七言律诗

青山隐隐带滦河，金碧光中望馺娑。五谷不生羊马盛，二仪殊候雪霜多。打围阵合穹庐转，警跸声传御驾过。漠漠黄沙天万里，壮心未解说风波。
贾浪仙骑驴图
作者：王冕
朝代：元

雪花打帽风搅须，宽衣破靴骑蹇驴。先生自是山泽癯，瘦名之传岂为虚？穷吟苦思不觉老，知音幸遇韩京兆。至今长安诸小儿，拍手犹能为君道。清声千古在世间，好诗句句夸浪仙。我恨后生五百年，不得抵掌谈微玄。形骸孤陋向岩壑，竹冠草衣空卓荦。披图挹之嗟寂寞，断桥流水梅花落。
贾浪仙骑驴图
作者：王冕
朝代：元
体裁：古风

雪花打帽风搅须，宽衣破靴骑蹇驴。先生自是山泽臞，瘦名之传岂为虚？穷吟苦思不觉老，知音幸遇韩京兆。至今长安诸小儿，拍手犹能为君道。清声千古在世间，好诗句句誇浪仙。我恨后生五百年，不得抵掌谈微玄。形骸孤陋向岩壑，竹冠草衣空卓荦。披图挹之嗟寂寞，断桥流水梅花落。
赠云峰上人墨梅图
作者：王冕
朝代：元
体裁：七言绝句

粲粲疏花照水开，不知春意几时回。嫩云清晓孤山路，记得短筇寻句来。
赠写照陈肖堂
作者：王冕
朝代：元
体裁：古风

君不见鉴貌但鉴影，写貌难写心。霍光邓禹在台阁，严陵魏野居山林。功名道德照千古，不特肖貌传至今。固知写貌易心难，状之妍丑笔可得，至理不在颜色间。陈君笔力异众史，相貌既同心亦似。昨日忘机入城市，草衣著我丹青里。气爽神清谁比拟，雪霁梅花映秋水。黄童白叟指点看，此老不是儒生酸。陈君陈君容我閒，莫教添上貂婵冠。
赠杨仲开画图引
作者：王冕
朝代：元
体裁：古风

杨君绰有隐者风，须长骨瘦两耳聋。作诗作画不作意，造化不与常人同。前年眼健腕有力，捉得老龙归雪壁。墨雨淋漓天地黑，茅山十日飞霹雳。去年神固气宇壮，长驱猛虎来堂上。威雄哮吼万夫栗，满屋生风洗蛮障。今年忽尔写雁鱼，气韵又与曩日殊。平湖大泽无界限，黄芦白水秋烟孤。鱼游不失伦，雁来不失序。飞鸣泳跃千万状，立意俱由是为主。啬夫一见大义明，无声诗是无文经。今人几许浪得名，岂研古人之画情？杨君杨君一笑起，无奈贱目而贵耳。宋人固以燕石奇，夫差酷爱西施美。燕支牡丹荔子图，豪家割舍千金沽。云林雪巘尽埋没，王吴荆李为何如？安得我有绢万丈？联成一片青天障。请君画作风调雨顺图，共乐太平歌击壤。
赠灵峰上人墨梅图
作者：王冕
朝代：元

粲粲疏花照水开，不知春意几时回。嫩云清绕孤山路，记得短筇寻句来。
赠蒋清隐
作者：王冕
朝代：元
体裁：古风

门外好山千万重，翠涛百顷罗云松。细水幽回杂花远，三径修竹来秋风。灵籁泠泠动清操，世外红尘飞不到。白月流光抱石台，高人潇爽长吟啸。起居閒閒趣有馀，看山看水还看书。木瓢满酌示真率，不知轩冕为何如？太华终南青未了，北山移文为谁道？君不见孤竹夷齐久寂寥，首阳薇蕨今荒草。
赵千里夜潮图
作者：王冕
朝代：元
体裁：古风

去年夜度西陵关，待渡兀立江上滩。滩头潮来倒雪屋，海面月出行金盘。冰花著人如撒霰，过耳斜风快如箭。叫霜鸿雁零乱飞，正似今年画中见。寒烟漠漠天冥冥，展玩陡觉心神清。便欲吹箫骑大鲸，去看海上三山青。
过□陵
作者：王冕
朝代：元

泥马南飞王气消，大梁昌运委蓬蒿。两宫旒冤沈沙漠，三国旌旗接羽毛。卫下将军尚颇牧，关中丞相失萧曹。东南多有青松树，争奈春风种不牢。
过京口
作者：王冕
朝代：元
体裁：七言律诗

瓜洲正对西津渡，金山焦山江水中。过客放船忌险阻，何人击楫问英雄？白云渺渺生秋树，黄叶萧萧落晚风。铁瓮城头一登眺，天南天北思无穷。
过兰亭有感
作者：王冕
朝代：元

东晋风流安在哉？烟岚漠漠山崔嵬。
衰兰无苗土花盛，长松落雪孤猿哀。
满地斜阳似无主，昏风不独黄鹂语。
当时诸子已寂寥，真本兰亭在何许？欹檐老树缘女萝，崩崖断壁青相磨。
旧时觞咏行乐地，今日鱼鼓瞿昙家。
荒林昼静响啄木，曲水潺潺似山哭。
游人不来芳草多，习习余风度空谷。
去年载酒诵古诗，今年柱杖读古碑。
年年慷慨入清梦，何事俯仰成伤悲？故人不见天地老，千古溪山为谁好？空亭回首独凄凉，山月无痕修竹小。
过山家
作者：王冕
朝代：元

松风吹凉日将宴，山家蒸梨作午饭。阿翁引孙牵犊归，破衣垂鹑不遮□。勾镰插腰背负薪，白头半岸乌葛巾。喜渠胸次无经纶，白石烂煮空山春。见我忘机笑古怪，不学当时野樵拜。自言无处著隐居，仅得门前溪一派。好山两岸如芙蕖，溪水可濯亦可渔。白日力作夜读书，邻家鄙我迂而愚。破瓶无粟妻子闷，更采黄精作朝顿。近来草庐无卧龙，世上英雄君莫问。
过山家
作者：王冕
朝代：元
体裁：古风

松风吹凉日将宴，山家蒸梨作午饭。阿翁引孙牵犊归，破衣垂鹑不遮骭。勾镰插腰背负薪，白头半岸乌葛巾。喜渠胸次无经纶，白石烂煮空山春。见我忘机笑古怪，不学当时野樵拜。自言无处著隐居，仅得门前溪一派。好山两岸如芙蕖，溪水可濯亦可渔。白日力作夜读书，邻家鄙我迂而愚。破瓶无粟妻子闷，更采黄精作朝顿。近来草庐无卧龙，世上英雄君莫问。
过徐州洪至丰沛作
作者：王冕
朝代：元
体裁：七言律诗

落月苍凉野色迷，过洪忽听五更鸡。河流东海奔腾去，天近中原渐觉低。败垒有基栖碧草，古台无石堕青泥。汉家住处人能识，只在丰南沛水西。
过扬州
作者：王冕
朝代：元
体裁：七言律诗

东南重镇是扬州，分野星辰近斗牛。人物渐分南北早，江淮不改古今流。琼花香委神仙佩，杨柳风閒帝子舟。十里朱帘晴不下，银罂翠管满红楼。
过扬州
作者：王冕
朝代：元

东南重镇是扬州，分野星辰近斗牛。人物渐分南北早，江淮不改古今流。琼花香委神仙佩，杨柳风闲帝子舟。十里朱帘晴不下，银罂翠管满红楼。
过昭瑞宫次韵
作者：王冕
朝代：元
体裁：七言律诗

金屋无人玉殿开，青蒲埋没遍莓苔。旧愁隐隐随烟浪，新恨绵绵入草莱。红叶已随流水去，黄门空忆看花来。东南富贵消磨尽，留得荒村古将台。
过武塘
作者：王冕
朝代：元
体裁：七言律诗

青衫闸转云间路，河水分流过武塘。客路惯经风雨恶，诗情不减少年狂。鱼盐市井三吴俗，番岛舟航十丈樯。杨柳之堤鹅鸭聚，家家茅屋似淮乡。
过水南
作者：王冕
朝代：元
体裁：五言律诗

一到水南宅，喧嚣便不闻。窗梅晴破雪，庭树暖凌云。閒话经年别，忘眠过夜分。何时卜邻住？会老细论文。
过水南
作者：王冕
朝代：元

一到水南宅，喧嚣便不闻。窗梅晴破雪，庭树暖凌云。闲话经年别，忘眠过夜分。何时卜邻住？会老细论文。
过沧江
作者：王冕
朝代：元

空江五更潮水生，橹摇一舸随潮行。芦花旋风作雪舞，水气上天侵月明。白发不禁游子兴，青山忽动异乡情。天涯沦落何多幸？赖有故人如弟兄。
过渔浦
作者：王冕
朝代：元

十八里河船不行，江头日日问潮生。未同待诏于金马，却异看花在锦城。万里春风归思好，四更寒雨一灯明。故人湖海襟怀古，能话旧时鸥鹭盟。
过𣪁陵
作者：王冕
朝代：元
体裁：七言律诗

泥马南飞王气消，大梁昌运委蓬蒿。两宫旒冕沈沙漠，三国旌旗接羽毛。卫下将军尚颇牧，关中丞相失萧曹。东南多有青松树，争奈春风种不牢。
送云屋僧
作者：王冕
朝代：元
体裁：五言律诗

兰若边江次，羁栖喜得邻。论交留客夜，对酒独花春。风雨相过近，交情且是真。无端话离别，把酒忽伤神。
送五台长老
作者：王冕
朝代：元
体裁：七言律诗

我有慈亲年老已，便欲送君难远行。道边持草或解意，天外见云无限情。九堰潮平船过稳，五台海近月多明。故人若见烦相问，头发于今白几茎。
送人上燕
作者：王冕
朝代：元
体裁：古风

燕山三月风和柔，海子酒船如画楼。丈夫固有四方志，壮年须作京华游。京华名花大似斗，看花小儿竞奔走。蒲萄潋滟金叵罗，羊尾驼峰腻人口。知君慷慨非膏粱，生铜卧匣韬光芒。出门一笑颇自许，光范不用投文章。玉雾红门天尺五，要为苍生说辛苦。得时便觅好官归，行道当依圣明主。我将细酿松花春，明年此时当迟君。迟君不问宦途事，但欲要知伊傅何其人？
送人上燕
作者：王冕
朝代：元

燕山三月风和柔，海子酒船如画楼。丈夫固有四方志，壮年须作京华游。京华名花大似斗，看花小儿竞奔走。蒲萄潋滟金叵罗，羊尾驼峰腻人口。知君慷慨非膏粱，生铜卧匣韬光茫。出门一笑颇自许，光范不用投文章。玉露红门天尺五，要为苍生说辛苦。得时便觅好官归，行道当依圣明主。我将细酿松花春，明年此时当迟君。迟君不问宦途事，要知伊傅何如人。
送人北上
作者：王冕
朝代：元
体裁：七言律诗

早买北关门外船，载书应上九重天。风云步武君可羡，世事乖违吾独怜。黄阁大官归厚禄，红楼美酒不多钱。逢人可话江南景，春水流花满石田。
送僧归中竺
作者：王冕
朝代：元
体裁：七言律诗

天香阁上风如水，千岁岩前云似苔。明月不期穿树出，老夫曾此听猿来。相逢五载无书寄，却忆三生有梦回。乡曲故人凭问信，孤山梅树几番开？
送僧归钱塘
作者：王冕
朝代：元
体裁：七言律诗

故国荒凉草树迷，春风犹记旧沙堤。山连天目孤云下，潮上江头海日低。送客过溪惊虎啸，驱龙出洞听猿啼。何时与我同清赏？净取山泉煮木鸡。
送僧归闽
作者：王冕
朝代：元
体裁：七言律诗

九月三吴树叶红，闽中浑未觉秋风。上人忽动乡关念，对客莫辞途路穷。白发岂无诸老在？青山还与旧时同。到家检点经行处，应喜庭松雨露浓。
送僧游五台
作者：王冕
朝代：元

南国看云故有愁，燕山那忍送君游。天风五月能生雪，野气四时浑似秋。适兴何须穷险绝，忘机不必论公侯。归来着我门前过，莫把羁杯对白鸥。
送僧游五台
作者：王冕
朝代：元
体裁：七言律诗

南国看云故有愁，燕山那忍送君游。天风五月能生雪，野气四时浑似秋。适兴何须穷险绝，忘机不必论公侯。归来著我门前过，莫把羁杯对白鸥。
送元本忠北上
作者：王冕
朝代：元
体裁：古风

天台有奇观，方广石梁悬断岸。青天倒泻瀑布寒，五百大士皆顽汉。道人一出初无心，手翻贝叶开珠林。十载湖山玩清淡，白云流水松风琴。金策飞来镜湖月，大禹山前看禹穴。玉麈横挥檐葡香，石台花雨如飞雪。千山奇怪总笔底，妙语写出山骨髓。岩泉一勺不足留，梦魂飞渡鱼龙海。皇州三月花柳辉，江南此时茶笋肥。君行已随心所向，不嫌杜宇啼春归。玉堂故人知我有，问信向君应合手。为言百事不能为，旧时黑须今白首。
送吴瑞卿归武昌
作者：王冕
朝代：元

古越古为山水府，篁竹菁菁无啸聚。耕田凿井各有为，文物衣冠比邹鲁。玄风已散茫茫然，几回沧海成桑田。眼前飞走杂枭獍，草木憔悴愁无天。君来推谳洗烦毒，画帘不动风肃肃。荆花脱洒春攸扬，一奁清透湖天绿。赤子欣欣行大道，拍手争歌君政好。明月冷浸甘棠阴，光风碧长圜扉草。三载考绩鹰脱鞲，解鞍出买江上舟。黄童白叟不可留，山风惨淡江风愁。十里长亭正花柳，绿波翻动蒲萄酒。玉笙吹切蓬莱云，西去青山如马走。知君住处好神仙，洞庭赤壁浮紫烟。武昌樊口最幽绝，东坡曾为留五年。君今归去荣画锦，水色山光缘席枕。我亦欲写岩壑图，挂君高堂对君饮。
送吴瑞卿归武昌
作者：王冕
朝代：元
体裁：古风

古越古为山水府，篁竹菁菁无啸聚。耕田凿井各有为，文物衣冠比邹鲁。玄风已散茫茫然，几回沧海成桑田。眼前飞走杂枭獍，草木憔悴愁无天。君来推谳洗烦毒，画帘不动风肃肃。荆花脱洒春攸扬，一奁清透湖天绿。赤子欣欣行大道，拍手争歌君政好。明月冷浸甘棠阴，光风碧长圜扉草。三载考绩鹰脱韝，解鞍出买江上舟。黄童白叟不可留，山风惨淡江风愁。十里长亭正花柳，绿波翻动蒲萄酒。玉笙吹切蓬莱云，西去青山如马走。知君住处好神仙，洞庭赤壁浮紫烟。武昌樊口最幽绝，东坡曾为留五年。君今归去荣画锦，水色山光缘席枕。我亦欲写岩壑图，挂君高堂对君饮。
送噩长老
作者：王冕
朝代：元
体裁：七言律诗

张公洞口云翻海，扬子江头雪打球。君去兴怀殊不恶，我行风雨奈何愁。疏狂久负刘伶榼，飘薄空余季子裘。直待明年二三月，看花骑马过中州。
送圭玉冈
作者：王冕
朝代：元
体裁：七言律诗

一真四法全吾道，教主云间喜作家。白气拥林龙绕树，紫霞纷日凤衔花。笑谈不释铁如意，斩斫岂由金莫耶？可是阿师门户别，相逢不吃赵州茶。
送大机上白云二首
作者：王冕
朝代：元

水月池头屋，曾同听雨来。故缘经岁别，又过几花开。且尔酬诗债，深惭乏茗杯。明朝出西郭，离思不堪裁。东郡雨不歇，西湖水亦高。上人今日去，行李不辞劳。传法灯无尽，悬崖屋更牢。交情如问讯，谓我只嚣嚣。
送大机上白云其一
作者：王冕
朝代：元
体裁：五言律诗

水月池头屋，曾同听雨来。故缘经岁别，又过几花开。且尔酬诗债，深惭乏茗杯。明朝出西郭，离思不堪裁。
送大机上白云其二
作者：王冕
朝代：元
体裁：五言律诗

东郡雨不歇，西湖水亦高。上人今日去，行李不辞劳。传法灯无尽，悬崖屋更牢。交情如问讯，谓我只嚣嚣。
送太上人之四明
作者：王冕
朝代：元
体裁：五言律诗

胜地称三佛，佳山指四明。雁飞江雨歇，龙蛰海潮平。见客无多论，看云或动情。有人问梅叟，为说似浮萍。
送宇文子贞
作者：王冕
朝代：元
体裁：七言律诗

郊居暂辍簿书劳，尚植忠良翊圣朝。风月一坛光滟滟，天人三策锦飘飘。清声足重江潮望，直笔宁辞馆阁招。洛下诸郎竞才俊，岂能无意说渔樵？
送客
作者：王冕
朝代：元
体裁：五言律诗

骊驹歌载道，肯为簿书留？顾我衰迟质，不禁离别愁。江花缘客兴，春水便归舟。兹去青云远，音书可寄不？
送无咎游金陵兼简丁仲容隐居
作者：王冕
朝代：元
体裁：古风

长松撼空风怒号，门前大水推断桥。山中坐雨六十日，不知野草如人高。今晨出门天气好，眨眼忽惊春事老。杨花散作雪满溪，送客俄然动怀抱。金陵六朝古帝都，古时风景今何如？珊瑚无根土花碧，露团玉树生流珠。江山无人隔尘土，丹凤不来孤燕语。上人脱洒无滞留，底用登临重怀古。世人往往乘险机，老我白发无能为。道甫问讯丁令威，有鸟有鸟何时归？
送日侍者游两府兼柬丁仲容先生
作者：王冕
朝代：元
体裁：七言律诗

知君汗漫饶清兴，东府西州路不多。牛斗正临吴分野，城池还带旧山河。春风扬子江头去，夜月茅山石畔过。若见金陵丁处士，问言归兴近如何？
送暨阳同知
作者：王冕
朝代：元
体裁：古风

我生山野毛发古，不是多时旧巢许。松根坐卧忘岁年，足迹何曾入官府？雨晴忽觉草添肥，春来春去都不知。耕田凿井亦足乐，短歌长啸随所之。溪谷无尘人事少，纵有饥寒能自保。花村月夜犬不惊，可是太平风俗好。昨日柳花如雪飞，今日作诗何所思？我诗似质朴，君政从可推。锦衣翩翩马如练，拜恩应到黄金殿。他年皂盖下蓬莱，更与君侯作佳传。
送本中上人
作者：王冕
朝代：元
体裁：七言律诗

上人飞锡何方去，笑指东南咫尺间。黄叶落时行细路，白云生处看青山。欲求古道殊难得，怅望高风或可攀。朋旧相逢还道我，梅花清苦鬓斑斑。
送本中上人
作者：王冕
朝代：元

上人飞锡何方去？笑指东南咫尺间。黄叶落时行细路，白云生处看青山。欲求古道殊难得，怅望高风或可攀。朋旧相逢还道我，梅花清苦□斑斑。
送李德仁归济南乡试·其一
作者：王冕
朝代：元

岩前有古桂，鳞甲森苍苍。
吹凉洗绿烟，永延清夜光。
郄林既已荣，燕山亦已芳。
于今赠君去，愿挹秋天香。
送李德仁归济南乡试二首
作者：王冕
朝代：元

岩前有古桂，鳞甲森苍苍。吹凉洗绿烟，永延清夜光。郤林既已荣，燕山亦已芳。于今赠君去，愿挹秋天香。江上有古柳，摇扬丝依依。容光照青眼，薄妒红楼眉。玩之益何喜？攀之益何悲？于今赠君去，愿染春风衣。
送李德仁归济南乡试二首·其一
作者：王冕
朝代：元
体裁：古风

岩前有古桂，鳞甲森苍苍。吹凉洗绿烟，永延清夜光。郤林既已荣，燕山亦已芳。于今赠君去，愿挹秋天香。
送李德仁归济南乡试二首·其二
作者：王冕
朝代：元
体裁：古风

江上有古柳，摇扬丝依依。容光照青眼，薄妒红楼眉。玩之益何喜，攀之益何悲？于今赠君去，愿染春风衣。
送李德仁归济南乡试二首·其二
作者：王冕
朝代：元

江上有古柳，摇扬丝依依。容光照青眼，薄妒红楼眉。玩之益何喜？攀之益何悲？于今赠君去，愿染春风衣。
送杨义甫访云林子
作者：王冕
朝代：元
体裁：七言律诗

公子翩翩孰与俦，云林清气逼高秋。牙签耀日书充屋，彩笔凌烟画满楼。既是有樽开北海，岂云无榻下南州？相逢一笑如知己，不必人间万户侯。
送杨义甫访云林子
作者：王冕
朝代：元

公子翩翩孰与俦？云林清气逼高秋。牙签耀日书充屋，彩笔凌烟画满楼。既是有樽开北海，岂云无榻下南州？相逢一笑如知己，不必人间万户侯。
送林叔大架阁上京
作者：王冕
朝代：元

林君家世重诗礼，冠盖东南官济济。
三年参幕小蓬莱，烂漫文章照山筮。
自公退食趣有余，好古博雅耽文儒。
牙签玉轴照窗几，名花翠竹罗庭除。
开帘放春影物俱，湖山四面如画图。
掀髯长啸尘事少，神仙官府真吾居。
转首京华天尺五，暂离堂前彩衣舞。
青骢马啸杨柳风，黄河水落桃花雨。
天上故人相笑迎，碧蒲萄酒满盏倾。
忘形尔汝恣欢谑，连床可话灯窗情。
省台求贤张治具，知君快展青云步。
有怀若问草堂翁，门外梅花三百树。
送林叔大架阁上京
作者：王冕
朝代：元
体裁：古风

林君家世重诗礼，冠盖东南官济济。三年参幕小蓬莱，烂漫文章照山筮。自公退食趣有馀，好古博雅耽文儒。牙签玉轴照窗几，名花翠竹罗庭除。开帘放春影物俱，湖山四面如画图。掀髯长啸尘事少，神仙官府真吾居。转首京华天尺五，暂离堂前綵衣舞。青骢马啸杨柳风，黄河水落桃花雨。天上故人相笑迎，碧蒲萄酒满盏倾。忘形尔汝恣欢谑，连床可话灯窗情。省台求贤张治具，知君快展青云步。有怀若问草堂翁，门外梅花三百树。
送欧阳彦珍归杭
作者：王冕
朝代：元
体裁：古风

金陵山势如蟠龙，金陵美酒玻璃红。对山酌酒却歌舞，坐笑前辈何英雄。六朝遗迹漫烟雾，凤凰台上秋无数。斜阳巷陌燕子飞，秦淮西下长江去。人生此会不偶然，眼前兴废何须言？丈夫事业要磊落，比较琐屑非高贤。我知欧阳乃奇士，乔木故家良有以。文章五彩珊瑚钩，肺腑肝肠尽经史。盛时仕宦三十年，东吴西楚情翩翩。解衣推食待豪杰，气义浑厚无雕镌。明朝乘兴过南省，鹤背秋声破秋溟。紫薇花对明月高，呼吸湖光数千顷。书生潇洒未有家，拟欲结屋青山阿。故人若有岁寒约，为我载酒寻梅花。
送汪掾史
作者：王冕
朝代：元
体裁：七言律诗

莫怪迟迟把酒杯，留君故尔强徘徊。市桥杨柳不堪折，江路梅花无数开。从此计程趋画省，更期拾级上乌台。底用怀思重回首，五云多处是蓬莱。
送汪用衡北上
作者：王冕
朝代：元
体裁：古风

去年送客西湖路，芳草落花春已暮。今年送客浦阳江，六月秋风吹柳树。年年送客为赋诗，赋诗每以功名期。玉堂金马等閒去，朱衣紫绶笑取之。归来高卧良自鄙，此语云云成戏耳。相如不是轻薄儿，马周终非穷途士。古人穷达各有守，今人枵然何所有？百宝妆腰逞豪俊，千金买马誇疾走。春风笑看陌上花，夜月醉眠蛾眉家。平生事业止于此，旁人为尔何咨嗟？汪君汪君拔其萃，读书论道真我辈。江山万里在胸中，洗却人间约绮态。此行必夺锦袍归，腕头更佩金垒垒。若问今朝作诗者，竹冠草衣盘礴裸。商歌饭牛松下坐。
送汪用衡北上
作者：王冕
朝代：元

去年送客西湖路，芳草落花春已暮。今年送客浦阳江，六月秋风吹柳树。年年送客为赋诗，赋诗每以功名期。玉堂金马等闲去，朱衣紫绶笑取之。归来高卧良自鄙，此语云云成戏耳。相如不是轻薄儿，马周终非穷途士。古人穷达各有守，今人枵然何所有？百宝妆腰逞豪俊，千金买马夸疾走。春风笑看陌上花，夜月醉眠蛾眉家。平生事业止于此，旁人为尔何咨嗟？汪君汪君拔其萃，读书论道真我辈。江山万里在胸中，洗却人间约绮态。此行必夺锦袍归，腕头更佩金垒垒。若问今朝作诗者，竹冠草衣盘礴裸。商歌饭牛松下坐。
送沙学正归松江
作者：王冕
朝代：元
体裁：七言律诗

范蠡岩前云似锦，吴松江上水如天。送君去去青霄近，老我萧萧白发悬。杨柳风清千里梦，梅花雪落五更船。对人休说儒官冷，圣主于今正待贤。
送沙德润之焉城
作者：王冕
朝代：元
体裁：古风

公昔新著进士衫，道酣气岸清且髯。政事堂堂史册载，威仪肃肃民具瞻。光风回春霭芳草，剩水残山振枯槁。至今吾乡诸父老，去思剧口谈公好。当时进士几百人，奔趋衮衮登要津。时雍所溉圣泽厚，仕宦未有如公贫。公之家世秉周礼，伯叔兄弟官济济。饮冰食蘖二十载，浊径终不污清渭。而今四海乐太平，太平天子尧聪明。台阁诸老皆老成，岂不与公书大名？鄢城弦歌固非左，达以长官无不可。故人天上待公来，绣衣白简青骢马。
送王克敏之安丰录事
作者：王冕
朝代：元
体裁：七言律诗

丹墀对策三千字，金榜题名五色春。圣上喜迎新进士，民间应得好官人。江花绕屋厅事近，烟树连城野趣真。所愿堂堂尽忠孝，毋劳滚滚役风尘。
送章德远教官自湘湖归慈湖
作者：王冕
朝代：元
体裁：古风

我生不想图凌烟，草衣曲肱牛背眠。早看红日出海底，夜看素月悬中天。阴阳推荡几昏晓，长啸狂歌不知老。清泉白石自愉怡，那信人间宦途好。逍遥偶尔穷外观，之子已在青云端。广文坐上新弹冠，萧爽不作儒生酸。三年考绩易官烛，回首西风正黄菊。白云喜动故山秋，慈湖遥映湘湖绿。君归莫虑铁研穿，且力古道希圣贤。我归不用君致言，门前自有梅花田。
送薜府判之广东
作者：王冕
朝代：元
体裁：七言律诗

酾酒临江亦壮哉，别离无奈故徘徊。喜聆乌府文章盛，又见尧天日月开。万里邮传清誉远，百蛮歌动好官来。吟边休说梅花老，不是山中宰相才。
送边伯京之闽
作者：王冕
朝代：元
体裁：七言律诗

边郎辟掾南闽去，马首春光正十分。路夹海棠行锦障，江涵山翠拥罗文。简书可励风云会，韬略能夷虎豹群。若向武夷山下过，为余传语杜徵君。
送钦上人
作者：王冕
朝代：元
体裁：七言律诗

石头城下五更秋，高挂云帆得顺流。铁瓮缘江即东府，璚花隔岸是扬州。作家相见本无语，在客别离殊有愁。后夜相思好明月，老夫乘兴独登楼。
送颐上人归日本
作者：王冕
朝代：元
体裁：七言律诗

上人住近扶桑国，我家亦在蓬莱丘。洪涛逼屋作山立，白云绕床如水流。问信不知谁是客？多情忘却故园秋。明朝相别思无限，万里海天飞白鸥。
送黄叔源之甘肃州尹
作者：王冕
朝代：元
体裁：古风

江风飘飘杨柳青，江烟漠漠花冥冥。春光潋滟动笙乐，泼酷弄影蒲萄倾。客路迢迢平不颇，应有儿童迎五马。文章太守今几人，风流未有如今者。中原地古风俗淳，君侯抚牧仁化新。黄堂无讼白日静，甘棠有阴芳草春。君侯考绩鬓未改，虎竹铜符转光彩。功成早向江南来，江南有人遥相待。
送黄叔源之甘肃州尹
作者：王冕
朝代：元

江风飘飘杨柳青，江烟漠漠花冥冥。春光潋滟动笙乐，泼酷弄影蒲萄倾。客路迢迢平不颇，应有儿童迎五马。文章太守今几人？风流未有如今者。中原地古风俗淳，君侯抚牧仁化新。黄堂无讼白日静，甘棠有阴芳草春。君侯考绩□未改，虎竹铜符转光彩。功成早向江南来，江南有人遥相待。
送黄叔源之甘肃州尹
作者：王冕
朝代：元

江风飘飘杨柳青，江烟漠漠花冥冥。春光潋滟动笙乐，泼酷弄影蒲萄倾。客路迢迢平不颇，应有儿童迎五马。文章太守今几人？风流未有如今者。中原地古风俗淳，君侯抚牧仁化新。黄堂无讼白日静，甘棠有阴芳草春。君侯考绩鬓未改，虎竹铜符转光彩。功成早向江南来，江南有人遥相待。
遇昭瑞宫次韵二首
作者：王冕
朝代：元

红花翠竹满江皋，依约仙山驾巨鳌。月下每听来鹤佩，云中时复见龙袍。西江日薄潮声小，北极天开王气高。咫尺山河移版籍，书生徒尔说英豪。金屋无人玉殿开，青蒲埋没遍莓苔。旧愁隐隐随烟浪，新恨绵绵入草莱。红叶已随流水去，黄门空忆看花来。东南富贵消磨尽，留得荒村古将台。
遇昭瑞宫次韵其一
作者：王冕
朝代：元
体裁：七言律诗

红花翠竹满江皋，依约仙山驾巨鳌。月下每听来鹤佩，云中时复见龙袍。西江日薄潮声小，北极天开王气高。咫尺山河移版籍，书生徒尔说英豪。
遇昭瑞宫次韵其二
作者：王冕
朝代：元

金屋无人玉殿开，青蒲埋没遍莓苔。旧愁隐隐随烟浪，新恨绵绵入草莱。红叶已随流水去，黄门空忆看华来。东南富贵消磨尽，留得荒村古将台。
遣兴二首
作者：王冕
朝代：元

凿井思所汲，耕田期有秋。人生岂无志？每为饮食谋。纷纷路傍儿，傥荡思公侯。风云一转折，事业不可筹。何如涧底泉？清清长自流。种禾莫存莠，种树莫引萝。引萝苦其树，存莠伤其禾。营营百年内，变灭成几何？结交苟不择，中道生怨窝。可信一寸水，能起万丈波。
遣兴二首·其一
作者：王冕
朝代：元
体裁：古风

凿井思所汲，耕田期有秋。人生岂无志，每为饮食谋。纷纷路傍儿，傥荡思公侯。风云一转折，事业不可筹。何如涧底泉，清清长自流。
遣兴二首·其二
作者：王冕
朝代：元
体裁：古风

种禾莫存莠，种树莫引萝。引萝苦其树，存莠伤其禾。营营百年内，变灭成几何？结交苟不择，中道生怨窝。可信一寸水，能起万丈波。
遣兴其一
作者：王冕
朝代：元

凿井思所汲，耕田期有秋。人生岂无志？每为饮食谋。纷纷路傍儿，傥荡思公侯。风云一转折，事业不可筹。何如涧底泉？清清长自流。
遣兴其四
作者：王冕
朝代：元

旌旗明紫塞，云雾暗潼关。尽说王师盛，应知伯道艰。东风吹白草，落日动青山。羽檄飞边报，将军信雅闲。
遣兴四首
作者：王冕
朝代：元

破屋悬寒雨，空窗度晓云。家贫无外虑，身老厌多闻。草木随时长，虫鱼自作群。行吟聊遣兴，不必论功勋。直北黄河走，江南白浪浮。人民正饥渴，官府急诛求。处处催兵器，城城建火楼。老吾头已白，忍死为君忧。老来百病出，坐卧不能安。稍得春风暖，寻忧夜雨寒。中原人倥偬，南国步艰难。薇省分权重，匡时自选官。旌旗明紫塞，云雾暗潼关。尽说王师盛，应知伯道艰。东风吹白草，落日动青山。羽檄飞边报，将军信雅閒。
遣兴四首·其一
作者：王冕
朝代：元
体裁：五言律诗

破屋悬寒雨，空窗度晓云。家贫无外虑，身老厌多闻。草木随时长，虫鱼自作群。行吟聊遣兴，不必论功勋。
遣兴四首·其三
作者：王冕
朝代：元
体裁：五言律诗

老来百病出，坐卧不能安。稍得春风暖，寻忧夜雨寒。中原人倥偬，南国步艰难。薇省分权重，匡时自选官。
遣兴四首·其二
作者：王冕
朝代：元
体裁：五言律诗

直北黄河走，江南白浪浮。人民正饥渴，官府急诛求。处处催兵器，城城建火楼。老吾头已白，忍死为君忧。
遣兴四首·其四
作者：王冕
朝代：元
体裁：五言律诗

旌旗明紫塞，云雾暗潼关。尽说王师盛，应知伯道艰。东风吹白草，落日动青山。羽檄飞边报，将军信雅閒。
都城暮春
作者：王冕
朝代：元

绣房香幄紫驼车，队马连云拥醉娥。天上柳花随处滚，人间春色已无多。风流漫听黄金缕，慷慨谁知白石歌。江北江南叹愁绝，落红如雨打渔蓑。
都城暮春
作者：王冕
朝代：元
体裁：七言律诗

绣房香幄紫驼车，队马连云拥醉娥。天上柳花随处衮，人间春色已无多。风流谩听《黄金缕》，慷慨谁知《白石歌》？江北江南叹愁绝，落红如雨打渔蓑。
醉贤图
作者：王冕
朝代：元
体裁：七言律诗

浩饮浪吟何慷慨，衣冠尚在晋风流。七贤林下固不异，六逸溪头良可谋。既是甘为避世士，不妨且作醉乡侯。幕天席地无留滞，笑杀三闾空白头。
重午次韵敬常叶公
作者：王冕
朝代：元
体裁：七言律诗

故园一望海天长，京国相看叹老苍。太学故知韩子重，高阳应笑郦生狂。四更风雨客怀壮，五月幽燕地气凉。况是天家赐衣节，不妨谈笑引壶觞。
重午次韵敬常叶公
作者：王冕
朝代：元

故园一望海天长，京国相看叹老苍。太学故知韩子重，高阳应笑郦生狂。四更风雨客怀壮，五月幽燕地气凉。况是天家赐衣节，不访谈笑引壶觞。
重过戴氏居三首
作者：王冕
朝代：元

重过戴氏宅，交游情味长。乃翁敦德义，诸子好文章。济济衣冠伟，班班事业张。看他流俗下，不肯论炎凉。矮篱编绿槿，小径入青桑。屋绕河流润，门开竹色凉。课儿书满架，留客酒盈觞。西沼芙蓉美，南薰䆉稏香。琴书满屋壁，不下晋家声。湖海怀高义，交游阅古情。宰瓜缘暮景，看竹喜新晴。更约清高友，山林结隐名。
重过戴氏居三首·其二
作者：王冕
朝代：元
体裁：五言律诗

矮篱编绿槿，小径入青桑。屋绕河流润，门开竹色凉。课儿书满架，留客酒盈觞。西沼芙蓉美，南薰䆉稏香。
重过戴氏居其一
作者：王冕
朝代：元
体裁：五言律诗

重过戴氏宅，交游情味长。乃翁敦德义，诸子好文章。济济衣冠伟，班班事业张。看他流俗下，不肯论炎凉。
重过戴氏居其三
作者：王冕
朝代：元
体裁：五言律诗

琴书满屋壁，不下晋家声。湖海怀高义，交游阅古情。宰瓜缘暮景，看竹喜新晴。更约清高友，山林结隐名。
重过戴氏居其二
作者：王冕
朝代：元

矮篱编绿槿，小径入青桑。屋绕河流润，门开竹色凉。课儿书满架，留客酒盈觞。西沼芙蓉美，南薰□□香。
重阳
作者：王冕
朝代：元
体裁：五言律诗

重阳今日是，客邸忽凄怆。树叶惊风堕，稀衣袭雨凉。黄花衔古色，丹桂发天香。珍重东屯社，携尊过草堂。
金水河
作者：王冕
朝代：元
体裁：七言律诗

金水河从金口来，龙光清澈净无埃。流归天上不多路，肯许人间用一杯？杨柳春融青雾拥，芙蓉秋霁锦帆开。老夫白发少年志，适兴时来看一回。
金水河春兴二首
作者：王冕
朝代：元

神州何处见繁华，尽好当时富贵家。慷慨唤来黄字酒，丁宁将出紫帘车。春风袅袅穿杨柳，小雨冥冥度杏花。沉醉归来不知夜，又传清响按琵琶。金水河边柳色新，玉山馆外少沙尘。琵琶未必能愁客，鹦鹉如何错唤人。翠袖锦襜驮白马，落花飞絮鬨朱轮。人间天上无多路，只隔红门别是春。
金水河春兴二首·其一
作者：王冕
朝代：元
体裁：七言律诗

神州何处见繁华，尽好当时富贵家。慷慨唤来黄字酒，丁宁将出紫帘车。春风袅袅穿杨柳，小雨冥冥度杏花。沉醉归来不知夜，又传清响按琵琶。
金水河春兴二首·其二
作者：王冕
朝代：元
体裁：七言律诗

金水河边柳色新，玉山馆外少沙尘。琵琶未必能愁客，鹦鹉如何错唤人。翠袖锦襜驮白马，落花飞絮鬨朱轮。人间天上无多路，只隔红门别是春。
金水河春兴其一
作者：王冕
朝代：元

神州何处见繁华？尽好当时富贵家。慷慨唤来黄字酒，丁宁将出紫帘车。春风袅袅穿杨柳，小雨冥冥度杏花。沈醉归来不知夜，又传清响按琵琶。
金水河春兴其二
作者：王冕
朝代：元

金水河边柳色新，玉山馆外少沙尘。琵琶未必能愁客，鹦鹉如何错唤人？翠袖锦襜驮白马，落花飞絮斗朱轮。人间天上无多路，只隔红门别是春。
金陵怀避乱作
作者：王冕
朝代：元
体裁：七言律诗

坏墙幽径草青青，何处园林是旧京。海气或生山背雨，江潮不到石头城。英雄消歇无人语，形势周遭夕照明。回首长干思无限，水风杨柳作秋声。
金陵行送余局官
作者：王冕
朝代：元
体裁：古风

李白题诗旧游处，桃花杨柳春无数。六代衣冠委草莱，千官事业随烟雾。大江西下秦淮流，石头寂寞围荒丘。原田每每尽禾黍，青山不掩诸公羞。高楼如天酒如海，触景令人生感慨。红堕香愁燕子飞，风流王谢今安在。我欲去寻朱雀桥，澹烟落日风萧萧。交疏结绮杳无迹，但见野草生新苗。小儿纷纷竞豪纵，区区割据成何用。芙蓉水冷胭脂消，千古繁华同一梦。伤今吊古如之何，头上岁月空蹉跎。君行喜有丝五紽，宦情不似诗情多。江南故事可知否，白云霙霙变苍狗。休论平生锦机手，浩歌且醉金陵酒。
金陵行送余局官
作者：王冕
朝代：元

李白题诗旧游处，桃花杨柳春无数。六代衣冠委草莱，千官事业随烟雾。大江西下秦淮流，石头寂寞围荒丘。原田每每尽禾黍，青山不掩诸公羞。高楼如天酒如海，触景令人生感慨。红堕香愁燕子飞，风流王谢今安在。我欲去寻朱雀桥，澹烟落日风萧萧。交疏结绮杳无迹，但见野草生新苗。小儿纷纷竞豪纵，区区割据成何用。芙蓉水冷胭脂消，千古繁华同一梦。伤今吊古如之何？头上岁月空蹉跎。君行喜有丝五紽，宦情不似诗情多。江南故事可知否，白云霙霙变苍狗。休论平生锦机手，浩歌且醉金陵酒。
钱塘纪行
作者：王冕
朝代：元

废苑荒凉官树老，春雨濛濛长芳草。
翠石玲珑绾毒蛇，土花乱贴榆钱小。
犹忆建炎南渡时，五云护拥蛟龙旌。
金舆玉辇事游幸，名花不待东风吹。
紫霞蒲萄动春浪，腰鼓腾雷盘锦杖。
千官景从轩冕入，歌声婉转青天上。
阊闾新启铜龙楼，长江万里为鸿沟。
中原北望草木秋，王孙不识山河愁。
垂衣东南成至治，百五十年真梦寐。
只今往事漫蒿莱，文物衣冠俱扫地。
西湖水昏迷钓船，南屏月冷啼杜鹃。
咸平元祐事茫然，梅花杨柳俱忘言。
鄂州老将呼不起，石塔如壶枕江尾。
行殿白日古磷飞，游子无言泪如水。
钱塘纪行
作者：王冕
朝代：元
体裁：古风

废苑荒凉官树老，春雨濛濛长芳草。翠石玲珑绾毒蛇，土花乱贴榆钱小。犹忆建炎南渡时，五云护拥蛟龙旗。金舆玉辇事游幸，名花不待东风吹。紫霞蒲萄动春浪，腰鼓腾雷盘锦杖。千官景从轩冕入，歌声婉转青天上。阊闾新启铜龙楼，长江万里为鸿沟。中原北望草木秋，王孙不识山河愁。垂衣东南成至治，百五十年真梦寐。只今往事漫蒿莱，文物衣冠俱扫地。西湖水昏迷钓船，南屏月冷啼杜鹃。咸平元祐事茫然，梅花杨柳俱忘言。鄂州老将呼不起，石塔如壶枕江尾。行殿白日古磷飞，游子无言泪如水。
闰七月二十三夜记梦诗二首
作者：王冕
朝代：元

历历青山出，翩翩白雁来。感时徒愤郁，吊古独悲哀。夜雨凄庭草，秋花老石苔。客怀消不得，怅望一徘徊。对镜多新白，怀人入远思。山河犹汉魏，风俗想轩羲。小草铜驼恨，荒陵玉雁悲。平生伊吕志，耕钓岂无为？
闰七月二十三夜记梦诗二首·其一
作者：王冕
朝代：元
体裁：五言律诗

历历青山出，翩翩白雁来。感时徒愤郁，吊古独悲哀。夜雨凄庭草，秋花老石苔。客怀消不得，怅望一徘徊。
闰七月二十三夜记梦诗二首·其二
作者：王冕
朝代：元
体裁：五言律诗

对镜多新白，怀人入远思。山河犹汉魏，风俗想轩羲。小草铜驼恨，荒陵玉雁悲。平生伊吕志，耕钓岂无为？
闰七月二十三夜记梦诗其二
作者：王冕
朝代：元

对镜多新白，怀人入远思。山河犹汉魏，风俗想轩义。小草铜驼恨，荒陵玉雁悲。平生伊吕志，耕钓岂无为？
闲题
作者：王冕
朝代：元
体裁：七言律诗

楼台矗矗带山河，金玉重重是帝家。云合紫驼开虎帐，天连青草入龙沙。春风小殿看飞燕，夜雨重城散落花。甲乙流苏仙梦好，莫教方士问丹砂。
闸上二首
作者：王冕
朝代：元

舒啸孤怀壮，天风荡杳冥。草枯秦地白，云尽鲁山青。闻道尊庄子，沽杯候野亭。平生辛苦事，须信此行经。白雾都收尽，青天无片云。候船车衮衮，辞树月纷纷。纱帽当垆妇，兜鍪出塞军。不愁书寄少，鸿雁动成群。
闸上二首·其一
作者：王冕
朝代：元
体裁：五言律诗

舒啸孤怀壮，天风荡杳冥。草枯秦地白，云尽鲁山青。闻道尊庄子，沽杯候野亭。平生辛苦事，须信此行经。
闸上二首·其二
作者：王冕
朝代：元
体裁：五言律诗

白雾都收尽，青天无片云。候船车衮衮，辞树月纷纷。纱帽当垆妇，兜鍪出塞军。不愁书寄少，鸿雁动成群。
陌上桑
作者：王冕
朝代：元
体裁：乐府曲辞

陌上桑，无人采，入夏绿阴深似海。行人来往得清凉，借问蚕姑无个在。蚕姑不在在何处？闻说官司要官布。大家小家都捉去，岂许蚕姑独能住？日间绩麻夜织机，养蚕种田俱失时。田夫奔走受鞭笞，饥苦无以供支持。蚕姑且将官布办，桑老田荒空自叹。明朝相对泪滂沱，米粮丝税将奈何？
隐居偶成
作者：王冕
朝代：元
体裁：七言律诗

几日不见青山面，今日青山树色多。风花落水似濯锦，野鸟隔帘如唱歌。年老无成真可笑，世情不合奈之何！柴门本自无车马，昏晓时闻响玉轲。
雨中
作者：王冕
朝代：元

江南江北水滔天，羁客相逢亦可怜。
坐觉青山沈席底，行惊白浪上窗前。
鹁鸠衔草栖危塔，鸳鸯飞波浴败船。
转首百蛮寥落甚，绝无茅屋起炊烟。
雨中
作者：王冕
朝代：元

江南江北水滔天，羁客相逢亦可怜。坐觉青山沉席底，行惊白浪上窗前。鹁鸠衔草栖危塔，鸂？翻飞浴败船。转首百蛮寥落甚，绝无茅屋起炊烟。
雨中
作者：王冕
朝代：元
体裁：七言律诗

江南江北水滔天，羁客相逢亦可怜。坐觉青山沉席底，行惊白浪上窗前。鹁鸠衔草栖危塔，鸂�翻飞浴败船。转首百蛮寥落甚，绝无茅屋起炊烟。
雨中遣兴二首
作者：王冕
朝代：元

黯黯阴阴没大荒，髑髅无语剑生芒。青山有梦客千里，明月故人天一方。鹿走平原沙莽莽，龙飞沧海雨浪浪。相望多少相思意，倚遍危楼尚慨慷。故人何日是归年，又听刚风洗瘴烟。骄马北驰沙似雪，冥鸿南去水如天。莫愁弦绝蒲萄馆，且喜歌生䆉稏田。好在岳阳楼上望，洞庭明月正婵娟。
雨中遣兴二首·其二
作者：王冕
朝代：元
体裁：七言律诗

故人何日是归年，又听刚风洗瘴烟。骄马北驰沙似雪，冥鸿南去水如天。莫愁弦绝蒲萄馆，且喜歌生䆉稏田。好在岳阳楼上望，洞庭明月正婵娟。
雨中遣兴其一
作者：王冕
朝代：元
体裁：七言律诗

黯黯阴阴没大荒，髑髅无语剑生芒。青山有梦客千里，明月故人天一方。鹿走平原沙莽莽，龙飞沧海雨浪浪。相望多少相思意，倚遍危楼尚慨慷。
雨后
作者：王冕
朝代：元

雨后千山净，炊烟处处新。世情殊不足，风俗岂能淳？老棘余生意，槁花空悟春。相逢非古意，在我着乌巾。
雨后
作者：王冕
朝代：元
体裁：五言律诗

雨后千山净，炊烟处处新。世情殊不足，风俗岂能淳？老棘余生意，槁花空悟春。相逢非古意，在我著乌巾。
雨过二首
作者：王冕
朝代：元

雨过山光润，烟浮野色昏。清泉流近砌，黄叶拥衡门。世事凭谁论？高情只自存。忽思浣花老，又欲向东屯。归来访田里，转首忆关河。黄叶阶前满，白云山上多。人情空烂漫，世事尽差讹。亲爱子孙辈，愁予两鬓皤。
雨过二首·其一
作者：王冕
朝代：元
体裁：五言律诗

雨过山光润，烟浮野色昏。清泉流近砌，黄叶拥衡门。世事凭谁论？高情只自存。忽思浣花老，又欲向东屯。
雨过二首·其二
作者：王冕
朝代：元
体裁：五言律诗

归来访田里，转首忆关河。黄叶阶前满，白云山上多。人情空烂漫，世事尽差讹。亲爱子孙辈，愁予两鬓皤。
雨过其二
作者：王冕
朝代：元

归来访田里，转首忆关河。黄叶阶前满，白云山上多。人情空烂漫，世事尽差讹。亲爱子孙辈，愁予两□皤。
雪中次韵答刘提举
作者：王冕
朝代：元
体裁：古风

朔风撼天云黮黮，雪花恰似杨花糁。凭高无以辨青红，四海九州同一览。枯肠颇怪酒力薄，劲气著人寒惨惨。痿痹不觉手足强，争战俄惊牙齿喊。上天下地无痕瑕，万路千岐迷坎坎。山林随处见梅花，汀渚殊难认芦菼。东郭先生气宇清，南征老将颜色黪。蒙鞍谁剥猛虎皮，摘珠竞探骊龙颔。黄河铁牛僵欲倒，取而啖之吾岂敢？且将清梦托楮生，焉用栖身重毳毯？疏狂夜起不著巾，短发正如童子髧。开窗忽见四山入，月色烂森银菡萏。玉台冻结花漏涩，戍鼓转更声沈沈。此时忽想括苍翁，应是清冰生肺胆。兴酣直上百尺楼，天上星辰必亲揽。平女自有澄清志，要使齐民无秽埯。杀奸除暴尽忠义，坐令豺鳄成韭醢。夫何混杂草木中，冰团冱合衔凄潜。不如买却金豪曹，且置蒲萄千百坎。君歌我和纵高情，痛扫华腴归古淡。无知笑杀楚三闾，安用离骚寄悲感？
雪中次韵答刘提举
作者：王冕
朝代：元

朔风撼天云黮黮，雪花恰似杨花糁。凭高无以辨青红，四海九州同一览。枯肠颇怪酒力薄，劲气著人寒惨惨。痿痹不觉手足强，争战俄惊牙齿喊。上天下地无痕瑕，万路千岐迷坎坎。山林随处见梅花，汀渚殊难认芦菼。东郭先生气宇清，南征老将颜色黪。蒙鞍谁剥猛虎皮？摘珠竞探骊龙颔。黄河铁牛僵欲倒，取而啖之吾岂敢？且将清梦托楮生，焉用栖身重毳毯？疏狂夜起不著巾，短发正如童子髻。开窗忽见四山入，月色烂森银菡萏。玉台冻结花漏涩，戍鼓转更声沈沈。此时忽想括苍翁，应是清冰生肺胆。兴酣直上百尺楼，天上星辰必亲摹。平女自有澄清志，要使齐民无秽埯。杀奸除暴尽忠义，坐令豺鳄成韮醢。夫何混杂草木中？冰团沍合衔凄潜。不如买却金豪曹，且置蒲萄千百坎。君歌我和纵高情，痛扫华腴归古淡。无知笑杀楚三闾，安用离骚寄悲感？
雪后
作者：王冕
朝代：元
体裁：七言律诗

今日登高不见山，乾坤混混太清寒。旧时月色无人识，新岁梅花正好看。多苦将军居塞北，更怜羁客在长安。老夫欲语不忍语，倚遍危楼十二阑。
雪晴
作者：王冕
朝代：元
体裁：五言律诗

起来敲石火，正是雪晴时。竹叶冰垂地，梅花玉满枝。风云随变灭，山水转清奇。怅望长安道，令人有所思。
雪麓渔舟图
作者：王冕
朝代：元
体裁：古风

大山小山无寸青，长江万里如月明。楚天不尽鸟飞绝，老树欲动风无声。何人方舟顺流下，草衣箬笠俱潇洒。篷底有儿能读书，不是寻常钓鱼者。玄真子，陶朱翁，避世逃名俱已矣，后来空自谈高风。我视功名等尘垢，何似忘言付杯酒。武陵岂必皆神仙，桃花流水人间有。
颖语次杨廉夫进士古声韵
作者：王冕
朝代：元
体裁：古风

老颖冰满头，不识宫妓口。穷年岂无为，弃置如敝帚。玉杯渐消磨，含默甘老丑。余生重其功，怅然怀永久。昔在三坟前，勇锐破绳纽。叔世去籀法，十鼓迷八九。玄风变复变，款识归瓦缶。春秋已获麟，大义孰为守？纷纷鸡雉翰，峥嵘出其右。班生狂不事，张生颠欲走。空余五色梦，幻入歌奴手。世乏昌黎才，谁能传其后？削纤管城封，寂寞中山胄。所以胥吏徒，刻核嘲腐朽。
颖语次杨廉夫进士古声韵
作者：王冕
朝代：元

老颖冰满头，不识宫妓口。穷年岂无为？弃置如敝帚。玉杯渐消磨，含默甘老丑。余生重其功，怅然怀永久。昔在三坟前，勇锐破绳纽。叔世去籀法，十鼓迷八九。玄风变复变，款识归瓦缶。春秋已获麟，大义孰为守？纷纷鸡雉翰，峥嵘出其右。班生狂不事，张生颠欲走。空余五色梦，幻入歌奴手。世乏昌黎才，谁能传其后？削纤管城封，寂寞中山胄。所以胥吏徒，刻核嘲腐朽。
题凝雪水仙图
作者：王冕
朝代：元
体裁：古风

出门大江横，银涛数千顷。仙子御轻飙，环佩摇虚影。中宵月无光，天地冰壶净。轻盈何所之，飞梦西湖冷。
题凝雪水仙图
作者：王冕
朝代：元

出门大江横，银涛数千顷。仙子御轻飙，环佩摇虚影。中宵月无光，天地冰壶净。轻盈何所之？飞梦西湖冷。
题凝雪水仙图
作者：王冕
朝代：元

出门大江横，银涛数千顷。仙子御轻飚，环佩摇虚影。中宵月无光，天地冰壶净。轻盈何所之？飞梦西湖冷。
题墨梅图
作者：王冕
朝代：元
体裁：古风

朔风吹寒冰作垒，梅花枝上春如海。清香散作天下春，草木无名藉光彩。长林大谷月色新，枝南枝北清无尘。广平心事谁与论，徒以铁石磨乾坤。岁晚燕山云渺渺，居庸古北无人到。白草黄沙羊马群，琼楼玉殿烟花绕。凡桃俗李争芬芳，只有老梅心自常。贞姿灿灿眩冰玉，正色凛凛欺风霜。转身西泠隔烟雾，欲问逋仙杳无所。夜深湖上酒船归，长啸一声双鹤舞。
题墨梅图
作者：王冕
朝代：元

朔风吹寒冰作垒，梅花枝上春如海。
清香散作天下春，草木无名藉光彩。
长林大谷月色新，枝南枝北清无尘。
广平心事谁与论？徒以铁石磨乾坤。
岁晚燕山云渺渺，居庸古北无人到。
白草黄沙羊马群，琼楼玉殿烟花绕。
凡桃俗李争芬芳，只有老梅心自常。
贞姿灿灿眩冰玉，正色凛凛欺风霜。
转身西泠隔烟雾，欲问逋仙杳无所。
夜深湖上酒船归，长啸一声双鹤舞。
题墨梅送宋太守之山东运使
作者：王冕
朝代：元
体裁：古风

大唐丞相宋广平，文章事业昭汗青。心肠耿耿磨铁石，赋梅赋得梅花情。嗟哉梅花太清苦，不与杏桃同媚妩。空山岁晚人迹稀，纵有清香为谁吐？蓬莱太守丞相孙，爱梅亦与梅与邻。冰雪满怀不染尘，坐令阴谷回阳春。罗浮山远云水隔，玛瑙玻璃霜月白。南枝潇洒北枝清，野草閒花惊德色。蓬莱太守诗梦回，霜华点点飞瑶台。玉堂早报消息好，天子又唤调盐梅。
题夏迪双松图
作者：王冕
朝代：元
体裁：古风

我昔曾上五老峰，白云尽处看青松。中有两树如飞龙，正与夏迪画者同。夏迪画松得松趣，个个乃是廊庙具。贞固不特凌雪霜，偃蹇犹能吐烟雾。苍髯猎猎如有声，铁甲半掩苔花青。六月七月炎火生，对此似觉形神清。丈人兀坐诚有道，岂比商山采芝皓。有琴有琴不须弹，而今世上知音少。
题夏迪双松图
作者：王冕
朝代：元

我昔曾上五老峰，白云尽处看青松。
中有两树如飞龙，正与夏迪画者同。
夏迪画松得松趣，个个乃是廊庙具。
贞固不特凌雪霜，偃蹇犹能吐烟雾。
苍髯猎猎如有声，铁甲半掩苔花青。
六月七月炎火生，对此似觉形神清。
丈人兀坐诚有道，岂比商山采芝皓？有琴屏却不须弹，而今世上知音少。
题巨然画
作者：王冕
朝代：元
体裁：七言绝句

溪山对雨起呼酒，一笑还披万里图。疏树远山秋淡薄，飘风流水尽模糊。
题曹云西南山水
作者：王冕
朝代：元

旭日耀苍□，翠岚生嫩寒。幽人诗梦醒，清响得松湍。
题曹云西山水
作者：王冕
朝代：元
体裁：五言绝句

旭日耀苍巘，翠岚生嫩寒。幽人诗梦醒，清响得松湍。
题月下梅花
作者：王冕
朝代：元

平生爱梅颇成癖，踏雪行穿一双屐。六花散漫飞满空，千里万里同一色。冲寒不畏朔风吹，乘兴来此江之湄。繁花满树梅欲放，仿佛罗浮曾见时。南枝横斜北枝好，北枝看过南枝老。中有一枝致奇绝，万蕊千葩弄天巧。老夫见此喜欲颠，载酒大酌梅花仙。仙人怪我来何晚，一别已是三千年。醉来仰面卧深雪，梦扶飞琼上天阙。酒醒起视夜何其，饥乌啼残半江月。
题月下梅花
作者：王冕
朝代：元
体裁：古风

平生爱梅颇成癖，踏雪行穿一双屐。六花散漫飞满空，千里万里同一色。冲寒不畏朔风吹，乘兴来此江之湄。繁花满树梅欲放，彷佛罗浮曾见时。南枝横斜北枝好，北枝看过南枝老。中有一枝置奇绝，万蕊千葩弄天巧。老夫见此喜欲颠，载酒大酌梅花仙。仙人怪我来何晚，一别已是三千年。醉来仰面卧深雪，梦扶飞琼上天阙。酒醒起视夜何其，饥乌啼残半江月。
题温日观蒲萄
作者：王冕
朝代：元

日观大士道眼空，佯狂自唤温相公。浩然之气塞天地，书法悟入蒲萄宫。有时泼墨动江浦，叱喝怒骂生风雨。草圣绝倒张伯英，春蚓秋蛇何足数？龙须倒卷鬼眼枯，枯藤脱落无根株。多年明有唤不下，烂叶搭架秋模糊。流沙渡头听鼍鼓，沧海桑田事非古。大士于此不露机，示人落落离言语。只今相去数十年，看书看画心茫然。安得美酒三百船？与君大醉西湖天。
题温日观蒲萄
作者：王冕
朝代：元
体裁：古风

日观大士道眼空，佯狂自唤温相公。浩然之气塞天地，书法悟入蒲萄宫。有时泼墨动江浦，叱喝怒骂生风雨。草圣绝倒张伯英，春蚓秋蛇何足数？龙须倒捲鬼眼枯，枯藤脱落无根株。多年明有唤不下，烂叶搭架秋模糊。流沙渡头听鼍鼓，沧海桑田事非古。大士于此不露机，示人落落离言语。只今相去数十年，看书看画心茫然。安得美酒三百船，与君大醉西湖天。
题温日观蒲萄
作者：王冕
朝代：元

日观大士道眼空，佯狂自唤温相公。浩然之气塞天地，书法悟入蒲萄宫。有时泼墨动江浦，叱喝怒骂生风雨。草圣绝倒张伯英，春蚓秋蛇何足数？龙须倒捲鬼眼枯，枯藤脱落无根株。多年明有唤不下，烂叶搭架秋模糊。流沙渡头听鼍鼓，沧海桑田事非古。大士于此不露机，示人落落离言语。只今相去数十年，看书看画心茫然。安得美酒三百船？与君大醉西湖天。
题王有恒山房
作者：王冕
朝代：元
体裁：七言律诗

人世红尘涨碧空，薜窗萝几自清风。朝来爽气归书润，夜静青云入梦浓。壁上枯桐忘岁月，床头老剑识英雄。丈夫要看好山色，不是关中即洛中。
题申屠子迪篆刻卷
作者：王冕
朝代：元

我昔闻诸太古初，冯翊窅窅安可摸。自从庖羲得龙马，奇偶变化滋图书。结绳之政由此毁，蝌蚪鸟迹纷坛起。后来大小二篆生，周称史籀秦夸李。只今相去几百年，字体散漫随云烟。岐阳石鼓土花蚀，绎山之碑野火然。纵有秦铭刻岑石，冰消雪剥无踪迹。书生好学何所窥？每展史编空叹息。樊山先生东鲁儒，好古博雅耽成癯。八分小篆纯古法，凿石置之东南隅。白石光芒争照耀，满城走看嗟神妙。向来传写何足珍，枣木空贻后人诮。徐公手摹烽火尘，金陵近刻殊失真。那如此本意太淳，丞相李斯下笔亲。申屠墨庄有传授，法度森严非苟苟。岂惟后学得所师？万世千秋垂不朽。
题申屠子迪篆刻卷
作者：王冕
朝代：元
体裁：古风

我昔闻诸太古初，冯翊窅窅安可摹。自从庖羲得龙马，奇偶变化滋图书。结绳之政由此毁，科斗鸟迹纷纭起。后来大小二篆生，周称史籀秦誇李。只今相去几百年，字体散漫随云烟。岐阳石鼓土花蚀，峄山之碑野火燃。纵有秦铭刻岑石，冰消雪剥无踪迹。书生好学何所窥，每展史编空叹息。樊山先生东鲁儒，好古博雅耽成癯。八分小篆纯古法，凿石置之东南隅。白日光芒争照耀，满城走看嗟神妙。向来传写何足珍，枣木空遗后人诮。徐公手摹烽火尘，金陵近刻殊失真。那知此本意态淳，丞相李斯下笔新。申屠墨庄有传授，法度森严非苟苟。岂为后学得所师，万世千秋垂不朽。
题画兰卷兼梅花
作者：王冕
朝代：元
体裁：古风

湘江云尽湘山青，秋兰花开秋露零。三闾已矣唤不起，蓩莸萧艾春娉婷。冷飙吹香散郊坰，山蜂野蝶何营营。幽人脱略境色外，竟坐不读《离骚》经。西湖昨夜霜月明，梅花见我殊有情。逋仙祠前尘土清，老鹤彳亍如人行。天边缥缈来凤笙，玉壶吴酒颠倒倾。酒阑兴酣拔剑舞，忽觉海日东方生。
题画梅
作者：王冕
朝代：元
体裁：七言绝句

疏花粲粲照寒水，玛瑙坡前春独回。却忆去年风雪里，吹箫曾棹酒船来。
题画梅二首·其二
作者：王冕
朝代：元
体裁：古风

君不见汉家功臣上麒麟，气貌岂是寻常人。又不见唐家诸将图凌烟，长剑大羽联貂蝉。龙章终匪尘俗状，虎头乃是封侯相。我生山野无能为，学剑学书空放荡。老来晦迹岩穴居，梦寐未形安可模。昨日冷飙动髭须，拄杖下山闻鹧鸪。乌巾半岸衣露肘，忘机忽落丹青手。器识可同莘野夫，孤高差儗磻溪叟。山翁野老争道真，松篁节操梅精神。吟风笑月意自在，只欠鹿豕来相亲。江北江南竞传写，祝君叹其才尽下。我来对面不识我，何者是真何者假。祝君放笔一大笑，不须揽镜亦自小。相携且买数斗酒，坐对青山恣倾倒。明朝酒醒呼鹤归，白云满地芝草肥。玉箫吹来雨霏霏，琪花乱飐春风衣。祝君许我老更奇，我老自觉头垂丝。时与不时何以为，时与不时何以为，赠君白雪梅花枝。
题画飞白竹
作者：王冕
朝代：元
体裁：五言绝句

潇洒三君子，是伊亲弟兄。所期持大节，莫负岁寒盟。
题米元晖画
作者：王冕
朝代：元
体裁：七言律诗

我生正坐山水癖，展卷见山如蜜甜。古树含烟黑个个，远山落日见尖尖。险绝岂惟游子虑，清幽足慰老夫潜。行路望云情更切，不因小米故多添。
题赵松雪关北小景图
作者：王冕
朝代：元
体裁：七言律诗

小草丛丛出浅沙，坐歌无奈画图何。长藤挂树春风少，老石敛云秋色多。客子淡然忘岁月，王孙徒尔忆山河。荒烟落日居庸道，几见毡车白马驮。
题金禹瑞画松图
作者：王冕
朝代：元

毕宏韦偃远莫追，画松得名今是谁？黄岩太守夸绝倒，休宁县令争新奇。苍髯铁甲风雷动，浮云散尽青天空。只因曾看读碑图，至今多作营丘梦。钱塘有道金隐君，风流不让今古人。文章学古画师古，落笔政似营丘亲。前年为我画松树，自然自有天真趣。无人解识栋梁材，冷烟残雨空山暮。于今颓然老矣夫，隔江不寄平安书。不得与之倾酒壶，令人看画长嗟吁。
题金禹瑞画松图
作者：王冕
朝代：元
体裁：古风

毕宏韦偃远莫追，画松得名今是谁？黄岩太守誇绝倒，休宁县令争新奇。苍髯铁甲风雷动，浮云散尽青天空。只因曾看读碑图，至今多作营丘梦。钱塘有道金隐君，风流不让今古人。文章学古画师古，落笔政似营丘亲。前年为我画松树，自然自有天真趣。无人解识栋梁材，冷烟残雨空山暮。于今颓然老矣夫，隔江不寄平安书。不得与之倾酒壶，令人看画长嗟吁。
题金陵
作者：王冕
朝代：元
体裁：七言律诗

赏心亭前春草花，赏心亭下柳生芽。收功漫说韩擒虎，亡国岂由张丽华。江山万古足登览，豪杰几人过叹嗟。野老相逢閒指点，六朝宫阙尽桑麻。
题金陵
作者：王冕
朝代：元

赏心亭前春草花，赏心亭下柳生芽。收功漫说韩擒虎，亡国岂由张丽华。江山万古足登览，豪杰几人过叹嗟。野老相逢闲指点，六朝宫阙尽桑麻。
题陈象贤竹素图
作者：王冕
朝代：元
体裁：古风

君家竹素园，异彼筼筜谷。插架牙签三万轴，卷藏东观吞天禄。清风明月时往来，红尘不堕香芸堆。蝌蚪鸟迹一玉开，怀幽抱密真奇哉。炙汗不流珠光重，信知龙种皆书种。黄钟声切凤皇啸，玉杯光焰麒麟动。十年不下君子堂，灯火夜静声琅琅。岁寒节操固自常，厌看花柳争春忙。金谷平泉暗烟雨，兔麦狐葵无定主。何如竹素园简编？且容与玉振金声千万古。
题青田山房
作者：王冕
朝代：元
体裁：五言律诗

青田刘处士，潇洒好山房。夜月移花磴，春云动石床。书声通远谷，琴响应清商。我欲相依住，临流筑草堂。